RTCG - Radio Televizija Crne Gore - Nacionalni javni servis :: Podgorica :: Hodžić još jednom učinio ponosnim Podgoricu\n24. 04. 2019. 19:16 >> 19:15 0\nKarate u Podgorici ima dugu tradiciju i karatisti u kontinuitetu ostvaruju ozbiljne rezultate na međunarodnom planu, kazao je gradonačelnik Glavnog grada Ivan Vuković, prilikom prijema upriličenog za karatistu Omladinca, Marija Hodžića koji je na nedavno održanom seniorskom Evropskom prvenstvu u Gvadalahari osvojio srebrnu medalju.\n"Izuzeno je zadovoljstvo što ste nas još jednom obradovali i učinili ponosnim na čemu vam u ime Glavnog grada čestitam i zahvaljujem, a siguran sam i u ime svih građana Podgorice koji se raduju vrhunskim uspjesima naših sportista", kazao je Vuković.\nOn je kazao da rezultati i tradicija gradsku upravu, u saradnji sa nadležnim državnim institucijama, još više obavezuje da u narednom periodu snažnije pomaže i doprinosi razvoju karatea i sporta u Podgorici.\nGradonačelnik je Hodžiću poželio osvajanje zlatne medalje na sljedećem velikom međunarodnom takmičenju i plasman na Olimpijske igre.\nHodžić se, predstavljajući planove i ambicije za naredni period, zahvalio upravi grada na podršci, navodeći da vjeruje da će nastaviti da ostvaruje uspjehe i promoviše Podgoricu i Crnu Goru u najboljem svjetlu.\nOn je naglasio da mu je, pored osvajanja medalja na velikim takmičenjima, najveći cilj u karijeri plasman na Olimpijske igre.\nGorjela dva automobila, dvije ekipe gasile vatru\nNi Radulović, ni vozilo Vlade, nijesu učestvovali u nezgodi\nUP: Identifikovani trinaestogodišnjaci iz parka


Vuk Jeremić na komemoraciji u Hirošimi : Nadlanu.com\nVuk Jeremić na komemoraciji u Hirošimi\nObjavljeno 6. avg 2013. / 16:12:11\n"Nadam se da će to biti značajan korak ka ostvarivanju našeg cilja da potpuno uklonimo nuklearno oružje, kako se patnje Hirošime i Nagasakija od pre 68 godina nikada više ne bi ponovile", rekao je Jeremić.\nUčestvujući na komemoraciji povodom godišnjice američkog bacanja atomske bombe na Hirošimu 1945. Jeremić je rekao da se danas odaje pošta svim "žrtvama nezabeležene nesreće nanete ljudskom rukom" i izražava solidarnošt sa hibakušama, preživelima bombardovanja Hirošime i Nagasakija.\nOtpornost i dostojanstvo hibakuša je poslužila kao izvor velike inspiracije u naporima čovečanstva da oslobodi svet od nuklearnog oružja, rekao je Jeremić. On je ukazao da su Ujedinjene nacije od svog osnivanja težile tom cilju.\nPrva rezolucija koju je usvojila Generalna skupština pozivala je na eliminisanje atomskog oružja i "svih drugih vrsta oružja napravljenih za masovno uništavanje", rekao je Jeremić. U godinama koje su sledile nuklearno pitanje je ostalo visoko na dnevnom redu i rezultiralo nekim značajnim dostignućima, kao što je Sporazum o zabrani nuklearnih proba.\nProteklih decenija napravljen je napredak u smanjenju ukupnog broja i sprečavanju širenja nuklearnog naoružanja, rekao je Jeremicjh i dodao da i pored toga nastavljamo da živimo pod senkom uništenja.\n"Zbog toga verujem da moramo da nastavimo da držimo pažnju sveta fokusiranu na tu veliku opasnost po svetski mir", rekao je Jeremić.


Kvaka 23 :: Integracije :: Samit za ubrzanje ka EU\nTirana 09. 05. 2019\nSamit za ubrzanje ka EU\n"Zadovoljstvo mi je i privilegija da poželim dobrodošlicu liderima Procesa Brdo-Brioni na Dan Evrope u Tirani", rekao je Meta otvarajući redovno godišnje zasedanje čelnika zemalja uključenih u inicijativu koju su 2013. zajednički pokrenule Hrvatska i Slovenija s idejom da se ubrza približavanje zapadnog Balkana Evropskoj uniji, preneo je RSE.\nPored albanskog predsednika Iljira Mete, koji je domaćin skupa i dvoje kopredsednika samita, hrvatske predsednice Kolinde Grabar-Kitarović i slovenačkog predsednika Boruta Pahora, na samitu u Tirani učestvuju predsednici Srbije Aleksandar Vučić, Kosova Hašim Tači, Crne Gore Milo Ðukanović, odlazeći predsednik Severne Makedonije Ðorge Ivanov i iz BiH predsedavajući i član Predsedništva, Milorad Dodik i Šefik Džaferović.\nNa skupu kao počasni gost učestvuje predsednik Poljske Andžej Duda, kao i visoka predstavnica EU za spoljnu politiku i bezbednost Federika Mogerini koja će, kako se očekuje, pokuštati da iskoristi skup za oživljavanje dijaloga Beograda i Prištine koji je u zastoju.\nProces Brdo-Brioni pokrenut je 2013. s ciljem da seregionalnom saradnjom i rešavanjem otvorenih pitanja stabilizuju prilike u regionu i ubrza njegovo približavanje EU.\nSamit u Tirani održava se nekoliko nedelja uoči evropskih izbora, krajem maja, kao i samita EU početkom juna na kojem bi trebalo da bude doneta odluka o mogućem formalnom početku pristupnih pregovora EU s Albanijom i Severnom Makedonijom.


► Mali: Tender za Sava centar, potrebno uloziti 15 miliona evra\nZgrada Sava centra je u katastrofalnom stanju, zbog čega je objavljen tender da se nađe partner, koji će uložiti minimum 15 miliona evra, koliko treba da bi se zgrada potpuno rekonstruisala i koji će da preuzme upravljanje kako bi se taj centar vodio na profesionalni način, izjavio je danas gradonačelnik Beograda Siniša Mali.\n“Za zgradu je potrebno između 15 i 20 miliona evra i mi očekujemo da taj novac uloži investitor koga budemo pronašli kroz tendersku proceduru koja je započela juče, kako bi se Sava centar doveo u stanje koje je neophodno da bude najsavremeniji kongresni centar u regionu. Mnogo smo toga uradili za razvoj turizma u našem gradu, želimo ponovo da budemo centar kongresnog turizma i za to nam je potreban Sava centar”, rekao je Mali Tanjugu.\n“Bez Sava centra, nema ni kongresa u gradu Beogradu” rekao je Mali, koji očekuje da će Sava centar ponovo biti najlepši, najveći, najbolji kongresni centar u regionu.\n“Očekujemo da ćemo naći partnera koji će sve to ispoštovati, kako bismo već polovinom naredne godine krenuli u potpunu rekonstrukciju”, kaže gradonačelnik.\n“U to nema sumnje, važno je da sa partnerom napravimo nešto na šta ćemo biti ponosni”, rekao je Mali.


Tubin zvanično u Klubu SPS-a – Banjaluka24\n“SPS je već počela pripreme za Izbore 2022. godine, gdje očekujemo još jedan istorijski rezultat i potvrdu dosadašnjeg rada. Od osnivanja, do Lokalnih izbora imali smo tek osam mjeseci da formiramo organe partije i odbore širom Srpske i opet smo postigli rezultat kakav u Srpskoj nije postigao za na prvim izborima. Za izbore 2022. godine imamo dosta vremena da se pripremimo i da ponovo ostvarimo veliki rezultat. SPS je partija budućnosti, okrenuti smo svojim ciljevima i politikama i od početka smo znali da će to da prepoznaju vrijedni i dobri ljudi”, istakla je generalni sekretar SPS i narodni poslanik Andrea Dorić.\nSPS nastavlja da raste, jedan su od najaktivnih političkih subjekata u RS, a pored narodnog poslanika Tubina, poslije Lokalnih izbora u Srpcu SPS-u je pristupio i jedan odbornik iz DNS, istakla je Dorićeva.


Neimari rade punom parom - Glas Srpske\nMilijana Latinović 23.10.2020 09:44\nBANjALUKA - Građevinari u Srpskoj imaju pune ruke posla uprkos pandemiji virusa korona, što potvrđuje i podatak da je u septembru ove godine izdato 9,4 odsto više građevinskih dozvola u odnosu na isti period lani, a u preduzećima koja grade stanove ističu da su zbog povećanog obima posla zaposlili još radnika.\nPrema podacima Republičkog zavoda za statistiku, u septembru je izdato ukupno 105 građevinskih dozvola. Statističari su izračunali da je u objektima za koje su izdate građevinske dozvole planirana izgradnja 567 stanova, što je za 118,1 odsto više u odnosu na septembar prošle godine.\nNajviše građevinskih dozvola izdato je za novogradnju, odnosno 82, dok je za dogradnju izdato 16, jedna za ostale prenamjene prostora u zgradama i šest za ostale rekonstrukcije.\nStatistika pokazuje da u strukturi stanova za koje su izdate građevinske dozvole u septembru ove godine prednjače dvosobni stanovi, a potom jednosobni i trosobni. Prema tim podacima, planirano je svega 1,1 odsto petosobnih stanova.\nDa neimari rade punom parom potvrđuju i u građevinskim preduzećima, koja uprkos pandemiji nisu otpuštala radnike, već su, kako ističu, zbog povećanog obima posla zapošljavala dodatni kadar.\nVlasnik i direktor preduzeća “Marković invest” iz Laktaša Rade Marković rekao je za “Glas Srpske” da potražnje za stanovima i te kako ima te da su svi stanovi koje trenutno grade već rezervisani.\n- Posla ima, svi naši kapaciteti su angažovani. Zaposlili smo desetak radnika ove godine i posla ima, ali se rokovi malo “otimaju” zbog pandemije pa ne stižemo da završimo na vrijeme. Ovo je vrijeme kada moramo graditi bez obzira na potražnju, jer samo radom možemo opstati i spasiti radna mjesta - rekao je Marković.\nPosla imaju i u teslićkom preduzeću “Falkon”, koje je takođe u ovoj godini povećalo broj radnika. Vlasnik i direktor te firme Momir Smiljanić rekao je da stanogradnja nije stala.\n- Ranije se i do godinu i po čekalo na građevinske dozvole, međutim sada sve bude brzo završeno, ukoliko je sve u redu i ukoliko ne trebaju izmjene regulacionog plana. U svakom slučaju posla ima - rekao je Smiljanić.\nČlan Udruženja ekonomista RS SWOT Aleksandar Ljuboja kaže da je pohvalno da postoji interesovanje za gradnju.\n- Građevinska operativa je industrijska grana koja angažuje još mnogo drugih djelatnosti od dobavljača materijala, goriva, uslužnog sektora. Međutim treba biti oprezan jer cifre mogu da zavaraju i pitanje je kada su zahtjevi za te dozvole podnesene, ali je u svakom slučaju dobro, jer će građevinska operativa moći da nastavi svoj posao. Nadam se da će taj segment privrede opstati - poručio je Ljuboja.\nMomir Smiljanić kaže da su cijene novih stanova u Banjaluci različite u zavisnosti od lokacije te da je generalno u ovom gradu došlo do poskupljenja nekretnina.\n- Kvadrat stana se kreće od 2.200 do 3.000 maraka - rekao je Smiljanić.


GERONTOLOŠKI CENTRI: UMESTO STALNOG ZAPOSLENJA – KARANTIN! - Partija radikalne levice\nVlada Srbije i nadležno ministarstvo, umesto da prihvate apel Socijaldemokratske unije i usvoje uredbu o zapošljavanju na neodređeno vreme zdravstvenog osoblja u gerontološkim centrima, kao što su prethodno uradili u zdravstvenom sektoru, odlučili su da te iste heroje i heroine koji brinu o našim najstarijima stave u svojevrsni zatvor na 14 dana.\nNaime, Vlada Srbije i Ministarstvo za rad, zapošljavanje, boračka i socijalna pitanja doneli su 10. aprila uredbu o “izolaciji u izolaciji” u gerontološkim centrima.\nPomenuta uredba, prema rečima ministra Đorđevića, primenjivaće se prilikom i najmanje sumnje da je neko oboleo od Covid19, a ustanove će postajati karantin i za osoblje i korisnike u trajanju od 14 dana, potencijalno i do 28 dana. “Sumnja” ministra Đorđevića može se lako konstatovati već sada, naročito kod hroničnih bolesnika kojih je u gerontološkim centrima većina. Kako ministar misli da osoblje smesti na 28 dana u domove za stare zajedno sa korisnicima, kada za to ne postoji adekvatan smeštaj ni minimalni uslovi? Zar nije bilo logično da se u slučaju da je neko pozitivan na virus korona, svi zaposleni testiraju i pošalju u adekvatnu izolaciju ili samoizolaciju, a ne da se zadržavaju unutar ustanova?\nVlada je, umesto da motiviše osoblje u gerontološkim centrima zapošljavanjem na neodređeno i tako pokaže da je ono i sada i u budućnosti od najvišeg interesa za naše društvo, donela 1. aprila sramnu odluku o “dodatnom radnom angažovanju u gerontološkim centrima”. U toj odluci se medicinskom osoblju koje želi da u periodu epidemije radi u gerontološkim centrima bez blama nude – ugovori o privremenim i povremenim poslovima!\nU trenutku kada svedočimo da su gerontološki centri najosetljivije ustanove u epidemiji Covid19 i da mogu postati nova žarišta sa katastrofalnim ishodima, Vlada Srbije u stvari je pokazala da joj briga o najstarijima uopšte nije bitna. Aktuelna Vlada Srbije očito ne ceni rad zdravstvenih radnika u gerontološkim centrima, ni sigurnost njih i njihovih porodica, a brigu o najstarijima, koje očito smatra teretom društva, želi da prepusti tržištu i privatnom sektoru, gde se sa minimalnim standardima uzimaju maksimalni profiti.\nSocijaldemokratska unija zalaže se za gerontološke centre u javnom vlasništvu u kojima je briga o našim najstarijima dostupna svima i primer najvišeg nivoa takve usluge, a osoblje u gerontološkim centrima dobro plaćeno i motivisano. Samo se takvom politikom može izgraditi društvo jednakosti i solidarnosti, pravedno društvo dostojno čoveka.


RTS :: Direktor Centra za promociju nauke pred razrešenjem zbog Darvina\nDruštvo Direktor Centra za promociju nauke pred razrešenjem zbog Darvina\nDirektor Centra za promociju nauke pred razrešenjem zbog Darvina\nčetvrtak, 18. maj 2017, 17:46 -> 19:36\nProcedura za smenjivanje direktora Centra za promociju nauke Nemanje Đorđevića pokrenuta je danas zbog pisma kojim je on reagovao na nedavnu "peticiju protiv Darvina" i zatražio adekvatan odgovor Ministarstva prosvete i nauke Srbije.\nĐorđević je agenciji Beta rekao da su odlukom Vlade od 4. maja, a na predlog Ministarstva prosvete, nauke i tehnološkog razvoja, imenovana dva nova člana Upravnog odbora Centra, koji su "najbliži saradnici ministra Mladena Šarčevića".\nIstovremeno, povodom debate o peticiji za reviziju izučavanja teorije evolucije, Đorđević je pismom objavljenim u listu Politika, zatražio zaštitu nauke od takvih inicijativa.\n"Shvativši to kao čin neposlušnosti, ministrovi novoimenovani predstavnici pokrenuli su proceduru za moje razrešenje, otvoreno navodeći u predlogu o tome da je on motivisan pismom", rekao je Đorđević.\nNa današnjoj sednici je prihvaćen predlog za njegovo smenjivanje, sa tri glasa "za" i dva glasa "protiv".\nZa predlog su glasali predsednik Upravnog odbora Centra Bogoljub Zečević i dva člana - posebni savetnik ministra Marko Popadić i pomoćnik ministra Aleksandar Pajić.\nU Predlogu se navodi da je "uvidom u zvaničnu internet stranicu Centra za promociju nauke, kao i u izdanje dnevnih novina 'Politika' od 9. maja 2017. godine, utvrđeno da je gospodin Nemanja Đorđević, direktor Centra za promociju nauke povodom polemike oko Darvinove teorije izneo lični stav kao stav Centra i uputio otvoreno pismo ministru nauke, prosvete i tehnološkog razvoja gospodinu Mladenu Šarčeviću".\nPo proceduri, ministar mora dati saglasnost na predlog o smenjivanju, rekao je Đorđević i dodao da se "nada da će se u Ministarstvu naći dovoljan broj ljudi od integriteta i da će beskompromisno stati na stranu nauke".


Novi kontingent Fajzerovih vakcina stigao u Srbiju! (FOTO)\nFoto: Ministarstvo zdravlja / RAS Srbija\nMinistarstvo zdravlja saopštilo je danas da je na Torlak stiglo novih 40.950 doza Fajzer vakcina.\nFoto: Ministarstvo zdravlja / Promo\nDolazak Fajzer vakcina na Torlak\nDanašnju isporuku Fajzer vakcina premijerka Ana Brnabić najavila je juče, dodavši da u toku sledeće sedmice stignu i prve AstraZeneka vakcine.\nBrnabić je dodala i da se u martu očekuju i vakcine iz Kovaks programa i istakla da će na taj način građani imati i veći izbor cepiva.\n- Bez ikakve sumnje biće dovoljno vakcina za sve koji žele da se vakcinišu - rekla je premijerka i navela da se sada podiže kapacitet za vakcinaciju.\nDrugi u Evropi, sedmi na svetu\nInače, u Srbiji su, prema poslednjim podacima Vlade, izvršene 847.892 vakcinacije protiv korona virusa. Prema broju vakcinisanih na milion stanovnika, Srbija je druga u Evropi, posle Velike Britanije.\nU svetu je Srbija na sedmom mestu po broju vakcinacija na milion stanovnika, posle Izraela, Sejšela, Ujedinjenih Arapskih Emirata, SAD i Bahreina.\nSRBIJA TOP TEMA U SVETU Ovaj put mogu samo da nam zavide\n"Tek kada budete "čisti", idite na vakcinaciju, a evo šta znači biti "ČIST": Dr Tiodorović objašnjava šta da radite ako se razbolite od korone pre druge doze vakcine\nPonovo smo oko 2.000 zaraženih, ŠTA SE DEŠAVA?: Ovo je 5 ključnih razloga zašto brojke ponovo skaču\nSrbija je ubedljivo prva u regionu po broju vakcinacija na milion stanovnika, a slede Slovenija, Rumunija, Mađarska, Hrvatska, Bugarska i Albanija. Prema ukupnom broju vakcinacija Srbija je druga u regionu, posle Rumunije.\nNova isporuka Fajzer vakcina: Na Torlak stiglo novih 55.000 doza (FOTO)\nNOVA ISPORUKA U Srbiju stiglo još 23.570 doza Fajzerove vakcine\n"NAJTEŽA KLINIČKA SLIKA DO SADA" Lekari u Kragujevcu: Dajemo sve od sebe, ali beba NIJE stabilna\nTUGUJU ZA DŽEJEM Kum i folker obišli večnu kuću legendarnog pevača, u tišini se opraštali


Tag / Erotika / Vesti online\nPrikrivena erotika "Zone Zamfirove"\nNa Institutu za slavistiku Univerziteta Hamburg, u organizaciji profesora dr Roberta Hodela, nedavno je održano predavanje pod nazivom "Erotsko kriptogramsko pismo i patrijarhalni svet", a odnosi se...\nNapredne komšije: Hrvatski javni servis uvodi erotske emisije\nPevačica Maza: Lizala bih Jelenu Karleušu!\nPevačica Nataša Maza je na svom Fejsbuk profilu postavila fotografiju Jelene Karleuše, uz veoma zanimljiv komentar...\nVlažni snovi? Evo zašto\nU sred ste najvrelijeg seksa ikada, kada se odjednom budite i shvatate da to nije vaš partner. Ali, ne brinite, takve stvari sasvim su normalne...\nKako erotski romani mogu da vam ugroze život?\nPoslednjih par godina u klinikama širom sveta naglo je porastao broj ljudi sa seksualno prenosivim bolestima. I to ne bilo kojih ljudi, već onih starijih od 50 godina!


Crnadak: Niko u Savezu za promjene se ne boji Dodika | Visokoin.com\nCrnadak: Niko u Savezu za promjene se ne boji Dodika\nNiko u Savezu za promjene nije se prepao najave predsjednika SNSD-a Milorada Dodika o izmjeni krivičnog zakonodavstva, koji bi vlasti u RS-u omogućio da, kako je ustvrdio, „tuži opoziciju zbog veleizdajničke politike koju vodi na nivou BiH“, izjavio je danas generalni sekretar Partije demokratskog pogresa (PDP) Igor Crnadak.\nSavez za promjene će, kaže, prihvatiti taj prijedlog ako će omogućiti da se sudi i onima koji su upropastili Bobar banku, Balkan investment banku, Fabriku „Birač“ iz Zvornika…\nCrnadak je upitao i da li se kao veleizdaja tretira i ono što se desilo u slučajevima Bobar banke, banjalučke firme „Grand trade“, „Birča“, zemljišta Poljoprivredne škole u Banjoj Luci.\nUkazao je i da je ova Dodikova inicijativa „još jedan besmisleni napad na Savez za promjene, koji je odraz njegove političke nesposobnosti i straha“.\nGeneralni sekretar PDP-a ističe i da će se narod prepasti kada se vide razmjere pljačke koja se desila u RS-u.\n“RS je u u velikoj finansijskoj provaliji i vlasti žele da sve te probleme prebace na drugi teren. Ujedno se plaše otvaranja krupnih afera koje će uskoro uslijediti, jer su mnogi iz vrha vlasti upetljani u te afere”, tvrdi on.\nCrnadak je dodao i da je poražavajuće da je vlast u RS-u odlučila da izdvoji ogroman novac za poslanike prvog saziva Narodne skupštine RS-a, a da nije razmišljala da taj novac proslijedi za borce prve kategotije, za porodice poginulih ili za ratne vojne invalide.\nDodik je uputio u skupštinsku proceduru Nacrt zakona o pravima izabranih predstavnika RS-a u periodu od 1991. do 1996. godine, koji će omogućiti, ukoliko bude usvojen, mjesečnu naknadu od 1.200 KM poslanicima iz prvog sazova Narodne skupštine RS-a.\nKaže i da je neupitna većina na nivou BiH te da su pozicije SDA i HDZ-a jasne te da će uskoro uslijediti razgovori o većini na nivou Federacije BiH.


Brisel će predstaviti strategiju koordinisanog izlaska zemalja EU iz izolacije - Društvo - Dnevni list Danas\nPočetna » Društvo » Brisel će predstaviti strategiju koordinisanog izlaska zemalja EU iz izolacije\nPredsednica Evropske komisije Ursula fon der Lajen predstaviće sutra smernice za koordinisani izlazak iz perioda izolacije uvedenog da bi se zaustavilo širenje korona virusa, rekao je njen portparol.\n0Piše: Beta-AFP 07. aprila 2020. 14.57\n„Sutra će Evropska komisija usvojiti svoje smernice, svoju viziju toga kako zemlje članice treba na koordinisan način da sprovedu, kada dođe vreme, mere za izlazak iz ovog perioda izolacije, i ukidanje drugih mera donetih u tom kontekstu“, rekao je danas Erik Mamer na konferenciji za novinare.\nJedan evropski izvor objasnio je da je to pitanje jako zabrinjava vođe EU jer „virus neće biti mrtav“ i to će postaviti problem ako se restriktivne mere budu različito ukidale.\n„Razumemo da će te strategije biti postepene, sprovedene korak po korak, što je važan element koji ćemo naglasti sutra“, rekao je portparol.\nAustrija je juče objavila detaljan plan ublažavanja restrikcija uvedenih za suzbijanje pandemije, što će početi iduće nedelje ponovnim otvaranjem manjih radnji, a Danska premijerka Mete Fredriksen je najavila ponovno otvaranje obdaništa i osnovnih škola 15. aprila.\nEU, izolacija, Korona virus


Renault Trafic SpaceClass startuje evropsku kampanju - AutoExclusive - Auto vesti, Novi, Luksuzni, Polovni automobili...\nRenault Trafic SpaceClass startuje evropsku kampanju\nFrancuska kompanija Renault krenula je da prihvata porudžbine za svoj novi Trafic SpaceClass kombi, sa početkom u Velikoj Britaniji, gotovo pola godine nakon svog debija na filmskom festivalu u Kanu…\nIzgrađen je kao vrhunska verzija modela savršene siluete, koja omogućuje atraktivno uklapanje u okruženje. Ovaj kombi dolazi u tri različita paketa, Standard, Adventurer i Prestige, sa startnom cenom od 44.983 evra.\nSve tri varijante modela mogu biti poručene sa dugačkim ili kratkim bazama i izborom dva dizel motoora - dCi sa 125 ks i dCi koji proizvodi 145 ks, a obe linije dolaze uparene sa šestostepenim manualnim menjačima.\nIzgrađen na korenima modela Traffic Passenger Sport, novi Renault Trafic SpaceClass može u svom putničkom prostoru smestiti do devet ljudi, štaviše, njegova sedišta mogu biti postavljena na šine u drugom i trećem redu, koji sada mogu biti aranžirani u više od 50 različitih konfiguracija, što predstavlja unikatnu karakteristiku u čitavom segmentu, kako tvrde iz kompanije Renault.\nU zavisnosti od izbora paketa, vrhunske linije opsega kombi vozila dolaze sa karakteristikama koje uključuju zadnje staklo za privatnost, klimatsku kontrolu, klimatizaciju u zadnjem delu putničkog prostora, individualne LED lampe za čitanje, 220V utičnice i USB punjače.\nStandardna oprema u ulaznom nivou opsega dolazi sa MediaNav Evolution informativno zabavnim sistemom i njegovim sedmoinčnim displejima osetljivim na dodir, navigacijom, potpuno kožnim upravljačem, kontrolom krstarenja, automatskim farovima i brisačima na prednjim maglenkama.\nNajnoviji Adventurer model dodaje i par Captain stolica u zadnjem delu i poslednjoj klupi koja se može skupiti i stvoriti potpuno ravan krevet, dok Prestige paket dodaje Riviera kožne postave i fleksibilna sedišta, između ostalog.


U OPĆINI ROGATICA ZAVRŠENA EKSHUMACIJA ŽRTVE IZ PROTEKLOG RATA\nNa području općine Rogatica, na lokalitetu Toplik, nadležni organi završili su postupak ekshumacije. Pronađeni su kompletni posmrtni ostaci, a naknadnim procesom će se utvrđivati identitet žrtve čiji su posmrtni ostaci pronađeni.\nPrema dostupnim informacijama, pretpostavlja se da je riječ o posmrtnim ostacima žrtve bošnjačke nacionalnosti, žene stradale tokom 1992. godine.\nPronađeni posmrtni ostaci će biti prebačeni u Goražde gdje će biti izvršena sudsko-medicinska obrada, odnosno utvrđivanje uzroka smrti i uzimanje uzoraka kostiju da bi se DNK analizom utvrdio identitet žrtve.\nProcesom ekshumacije na terenu rukovodio je istražilac Posebnog odjela za ratne zločine Tužilaštva BiH, a sudjelovali su i predstavnici Instituta za nestalе osobе BiH, ljekar sudske medicine, kao i policijski službenici PS Rogatica i potrebni radnici uz korištenje adekvatne mehanizacije.\nTužilaštvo BiH, zajedno sa institucijama uključenim u proces traženja nestalih osoba u BiH, nastavlja aktivnosti u procesu ekshumacija i traženja nestalih u svim krajevima BiH.


Jelena Milić za „Glas Amerike“: Predlažemo Vladi Srbije da izbriše preambulu Ustava o Kosovu, ili da je promeni u formulaciju "Četiri opštine na severu KiM su sastavni deo Srbije“ - Centar za evroatlantske studije - CEAS\nJelena Milić za „Glas Amerike“: Predlažemo Vladi Srbije da izbriše preambulu Ustava o Kosovu, ili da je promeni u formulaciju "Četiri opštine na severu KiM su sastavni deo Srbije“\nObjavio NSPM 11 jul 2019 .\nVreme je da Beograd postane proaktivan u nalaženju prihvatljivog rešenja za spor sa Kosovom, rekla je u intervjuu za Glas Amerike izvršna direktorka beogradskog Centra za Evroatlantske studije (CEAS) Jelena Milić. Njen Centar predlaže da Vlada izbriše preambulu Ustava ili je promeni tako da se ne spominje više Kosovo, već četiri opštine.\n"Ta vrsta signala bi možda bio vrlo dobar 'tizer' za administraciju na Kosovu, koja je u potpunom rasulu oko toga šta hoće, šta je ustavno prihvatljivo, šta nije. Kad kažete kosovskoj javnosti, evo vam poruka, mi sada južno od Ibra ne smatramo više svojom teritorijom - a pri tom ništa ne dirate, ni rezoluciju SB UN 1224 o Kosovu, ni Briselski sporazum - možda bi to promenilo i dinamiku kosovskog društva. Možda bi imali situaciju ‘bolje vrabac u ruci nego golub na grani’. Možda bi to bio način da se odblokira sadašnji zastoj, koji predstavlja bezbednosni, pa i politički izazov za ceo region, a verovatno i šire", kaže Jelena Milić.\nBezbednosni garant eventualnog srpsko-kosovskog dogovora trebalo bi da budu SAD,ističe Milić. Njen Centar predlaže pojačano američko vojno prisustvo kroz KFOR ili samostalno, naročito na liniji, eventualne buduće dogovorene demarkacione linije između Srbije i Kosova.


Mihajlović: Domaće firme spremne da budu glavni izvođači (video) - Gradjevinarstvo.rs\n04.06.2015. | Tanjug\n„Domaće građavinske firme su spremne da budu glavni izvođači radova“, poručila je potpredsednica vlade i ministarka građevinarstva, saobraćaja i infrastrukture Zorana Mihajlović i pozvala ih da se udružuju kako bi lakše došle do posla.\nMihajlović je, u Hajatu, na predstavljanju strateškog partnerstva domaće firme „Produkt Bg Inženjering“ i švajcarske kompanija „Mageba“, svetskog lidera za saobraćajnu infrastrukturu i viskogradnju, istakla da je to jedan od načina da se poveća proizvodnja građevinskih materijala.\nTim ugovorom „Produkt Bg Inženjering“ će proizvoditi licencirane proizvode za mostogradnju po najvišim standardima za domaće i strano tržište i ta domaća firma će biti i distributer i zastupnik renomirane šavajcarske kompanije za Srbiju i zemlje regiona.\n„Mageba“ je jedan od vodećih svetskih snabdevača ležišta, dilatacionih spojnica i drugih visokokvalitetnih proizvoda i usluga za saobraćajnu infrastrukturu i visokogradnju, a u poslednjih 10 godina je proširila svoj asortiman proizvoda i usluga iz oblasti zaštite od zemljotresa i monitoringa mostova.\nMihajlović je rekla da će se, zahvaljujući tom ugovoru, povećati proizvodnja delova za mostove i poručila da to ministarstvo pozdravlja sve što će povaćati zaposlenost i proizvodnju u Srbiji, kao i substituciju uvoza.\n- Određeni broj kompanija u Srbiji ima licencu za gradnju mostova. U Srbiji se trenutno gradi više od 250 mostova na Koridorima 10 i 11 – navela je ministarka.\nOna je rekla da se uskoro očekuje raspisivanje tendera za gradnju Koridora 10 kod Bujanovca na deonici Srpska Kuća-Levosoje i pozvala domaće firme da se udruže u konzorcijum i zajednički nastupe, kako bi dobile posao glavnog izvođača radova.\nPredstavnik firme „Produkt Bg Inženjering“, Miodrag Mirčetić, je rekao da su partnerstva sa velikim kompanijama dobar način za podizanje srpske ekonomije, kao i da će Srbija po povoljnijim cenama proizvoditi materijal za mostove i tako izbeći uvoz tih materijala.


Ukrajinsko tužilaštvo: Rusija nije bila umješana u oružane sukobe na Majdanu | Zvornik Danas\nUkrajinsko tužilaštvo: Rusija nije bila umješana u oružane sukobe na Majdanu\nGlavno tužilaštvo Ukrajine ne raspolaže dokazima da je Rusija bila umješana u primjenu oružane sile prema aktivistima u centru Kijeva za vrijeme protesta u februaru 2014. godine, izjavio je glavni tužilac Viktor Šokin.\nOn je rekao da je svojevremeno bivši načelnik Službe bezbjednosti Ukrajine (SBU) Valentin Nalivajčenko tvrdio da je jedan ruski činovnik te zime 2014. godine bio prisutan u Kijevu i davao naređenja vojnicima da pucaju po aktivistima.\n„Zamolio sam Najvaličenkog da mi preda dokaze, ili makar dokumente, koji bi potvrdili da se to zaista dogodilo, međutim, on mi još uvjek ništa nije dao. Zbog toga Tužilaštvo ne raspolaže dokazima da iza tih događaja na Majdanu ima ruskih tragova“, rekao je Šokin.\nOznake: kijevmajdanoruzani sukobrusijaukrajina


Zaštitnik građana: Netačna informacija o izbacivanju dece iz vrtića - Dijalog.net\nNaslovna Društvo Zaštitnik građana: Netačna informacija o izbacivanju dece iz vrtića\nZaštitnik građana: Netačna informacija o izbacivanju dece iz vrtića\nBeograd, 13. maj 2017. – Kancelarija zaštitnika građana saopštila je da je netačna informacija vršioca dužnosti gradskog sekretara za obrazovanje i dečiju zaštitu da je zaštitnik građana predložio da se siromačna deca izbace iz vrtića.\n"Netačna je izjava v. d. gradskog sekretara za obrazovanje i dečju zaštitu da je zaštitnik građana predložio da se siromašna deca izbace iz vrtića. Zaštitnik građana je uputio preporuku da se obezbedi kontinuitet i izvesnost u korišćenju usluge predškolskih ustanova, a ne da već upisana deca svake godine ponovo konkurišu", navodi se u saopštenju.\nKancelarija zaštitnika građana je dodala da se "upravo zbog novih pravila koje je postavio Sekretarijat, a koja Zaštitnik građana osporava, ugovori zaključuju na po jednu godinu, čime je postalo neizvesno da li će dete pohađati istu predškolsku ustanovu čak i kada roditelji redovno plaćaju".\nV. d. gradskog sekretara za obrazovanje i dečiju zaštitu Slavko Gak izjavio je da su dugovanja roditelja beogradskim predškolskim ustanovama smanjena ove godine za 65 miliona dinara.\n"Roditelji osećaju signal grada da razumemo njihove potrebe i zbog toga mi ne pada na pamet da decu zbog neplaćenog jednog meseca izbacujemo iz vrtića", rekao je Gak, a preneo Beoinfo.\nOn je istakao da je takva inicijativa potekla od predstavnika zaštitnika građana, ali je Sekretarijat to odbio i dodao da je tri meseca tolerancije "sasvim korektno".\nPrethodno Šta saradnja sa NATO znači za namensku industriju?\nSledeće Indeks održivosti medija 2017\nTop Tags evropske integracije Evropska komisija Srbija i Evropska unija Društvo vladavina prava OCD Evropska unija ljudska prava lokalna samouprava konkurs Civilno društvo istraživanje mediji mladi Vlada Republike Srbije


Počinje polugodišnje testiranje sistema u tunelima na Istočnom kraku Koridora 10 - Pirot Plus Online\n26. jun 2020. 13:50 Gradska hronika Pirot Plus Online\nКoridori Srbije obaveštavaju javnost da će se u periodu od 29. juna 2020. godine do 3. jula 2020. godine obaviti polugodišnji pregled sistema u tunelima „Bancarevo“, „Sopot“ i „Sarlah“ na istočnom kraku Кoridora 10. Tokom ispitivanja planirano je da se naizmenično zatvaraju tunelske cevi u navedenom periodu.\nRedovan polugodišnji pregled sistema u tunelima vršiće Izvođač “AzVirt” u saradnji sa predstavnicima JP „Putevi Srbije“, akreditovanim kućama i predstavnicima nadzornog organa.\nPodsećanja radi, u navedenim tunelima instalirana je najsavremenija oprema i da ista funkcioniše besprekorno od puštanja kompletne deonice u saobraćaj 9. novembra 2019. godine. Međutim, kako bi obezbedili važenje garancije, a u skladu sa klauzulama ugovora za opremanja tunela, Кoridori Srbije su obavezni da organizujupolugodišnji pregled. Takođe treba istaći da su tuneli „Bancarevo“, „Sopot“ i „Sarlah“najsavremeniji tuneli u našoj zemlji, a redovne provere omogućavaju da tuneli budu uvek u besprekornom stanju.\nSektor za komunikciju i odnose s javnošću Кoridora Srbije\nКoridori Srbije obaveštavaju javnost da će se u periodu od 29. juna 2020. godine do 3. jula 2020. godine vršiti polugodišnji pregled sistema u tunelima „Bancarevo“, „Sopot“ i „Sarlah“ na istočnom kraku Кoridora 10. Tokom ispitivanja planirano je da se naizmenično zatvaraju tunelske cevi u navedenom periodu.\nКoridori Srbije svim putnicima žele sigurnu i bezbednu vožnju!


Hrvatski èlan Predsedništva BiH Željko Komšiæ izjavio je da je predsedavajuæi tog predsedništva Milorad Dodik odbijanjem da se pripadnici Oružanih snaga BiH rasporede na granicu prema Srbiji i Crnoj Gori, pokazao da ne želi rešavanje migrantske krize u BiH.\n"Nadam se da æe do održavanja sledeæe sednice Predsedništva BiH Dodik promeniti mišljenje, kao što je to veæ radio do sada. Treba podsetiti da je upravo Dodik bio prvi koji je predložio izvoðenje pripadnika Oružanih snaga BiH na granice", rekao je Komšiæ.\nBošnjaèki èlan Predsedništva BiH Šefik Džaferoviæ izjavio je u Sarajevu da bi eventualna upotreba Oružanih snaga na zaštiti granica BiH bila ispomoæ Graniènoj policiji.\nDžaferoviæ je dodao da nije podržao zakljuèak koji je predložio Dodik za koordinisanje aktivnosti entitetskih struktura i Graniène policije na zaštiti granice.\n"Nisam to podržao zbog odreðenih formulacija. Nadam se da æemo do naredne sednice naæi neko rešenje", rekao je Džaferoviæ. On smatra da BiH mora putem nadležnih agencija da zaštiti granicu od ilegalnih ulazaka migranata.\n"Teret se mora rasporediti na celu BiH. Nije u redu da teret podnose dva ili tri kantona, sa posebnim naglaskom na Unsko-sanski kanton", istakao je bošnjaèki èlan Predsedništva BiH.\nOn je dodao da je predložio da se migranti rasporede po celoj BiH, ali da je Dodik rekao da je protiv toga. Prema njegovim reèima, prema migrantima se treba odnositi humano, ali i oni moraju da poštuju zakone BiH. Problem migranata nije problem BiH, veæ EU", kaže Džaferoviæ.


Groblje dece nestale pre 50 godina : Nadlanu.com\nGroblje dece nestale pre 50 godina\nObjavljeno 2. sep 2013. / 16:43:44\nPretpostavlja se da kosti najverovatnije pripadaju dečacima, misteriozno nestalim pre najmanje pola veka iz škole "Artur Dozijer".\nVeruje se da su dečaci tajno pokopani, jer je na groblju pronadjen i alat koji se koristio za sahranjivanje.\nPrvog dana iskopavanja pronadjene su ljudske kosti, dodao je Vels, ali je rekao da za sada nije moguće zasigurno utvrditi da li one pripadaju dečacima iz škole "Dozijer", koja je radila 111 godina, a zatvorena je sredinom 2011.\nIstraživanje je pokrenuto kada su forenzičari, na osnovu ispitivanja terena i starih registara, obeležili 31 mesto na kojem bi mogle da se nalaze ljudske kosti i na njima postavili bele krstove u znak sećanja na nestale dečake, čiji broj nije tačno utvrdjen.\nNeki od nekadašnjih djaka škole "Dozijer", koji sada imaju izmedju 60 i 70 godina, ispričali su da su dečaci u školi bili brutalno prebijani - većinom crnci - a zatim nestali bez ikakvog objašnjenja pre više od 50 godina.\nRodjaci nestalih dečaka dali su krv na analizu, kako bi se na osnovu DNK rpovere utvrdilo da li pronadjene kosi pripadaju nestalim djacima.\nČlanovi tima sastali su se i sa članovima porodica nestalih tinejdžera, od kojih je rodjaka izvesnog Roberta Stivensa koji je u školi umro 1937. godine, rekla da je bilo priča da je brat njene babe tada pokušao da pobegne i da ga je drugi štićenik ubio nožem. Ona, medjutim, dodaje, da s obzirom na to koliko je dečaka nestalo, niko ne zna kako su zaista umrli.


Lajčak u SAD imao "intenzivne konsultacije" o dijalogu Beograda i Prištine\nVesti Autor:Beta19. maj. 202221:18 > 21:223 komentara\nSpecijalni izaslanik Evropske unije za dijalog Beograda i Prištine Miroslav Lajčak javio je da je završio trodnevnu posetu Vašingtonu, gde je imao više "produktivnih" razgovora o saradnji EU i SAD oko Zapadnog Balkana.\n„Imao sam veći broj intenzivnih i produktivnih konsultacija o našoj EU-SAD saradnji oko Zapadnog Balkana i napredovanju u dijalogu o normalizaciji odnosa Kosova i Srbije“, napisao je Lajčak na Tviteru.\nLajčakova poseta Vašingtonu i razgovori o nastavku dijaloga, usledili su samo nekoliko dana nakon što se u Briselu u odvojenim susretima sastao sa šefovima timova za dijalog Beograda i Prištine, Petrom Petkovićem, odnosno Besnikom Bisljimijem.\ndijalog Beograda i PrištineMiroslav LajčakSAD


RTCG - Radio Televizija Crne Gore - Nacionalni javni servis :: Fudbal :: Plasman na Euro posvetili Luisu Enrikeu\nPODRŠKA BIVŠEM SELEKTORU 16. 10. 2019. 13:20 >> 13:26 0\nPODRŠKA BIVŠEM SELEKTORU\nPlasman na Euro posvetili Luisu Enrikeu\nReprezentacija Španije sinoć je remijem u Švedskoj praktično obezbijedila plasman na Evropsko prvenstvo.\nUspjeh je posvećen Luisu Enrikeu koji je krajem avgusta doživio ogromnu tragediju. Podsjetimo, Njemu je preminula ćerka, a nekadašnji trener Barselone se povukao na šest mjeseci da bi potom objavio da se više neće baviti selektorskom pozicijom u španskoj reprezentaciji.\nKapiten "furije" Serhio Ramos posvetio je plasman na Euro nekadašnjem selektoru. Ramos je putovao s ekipom Španije u Štokholm na utakmicu protiv Švedske iako nije mogao da nastupi zbog suspenzije, a rezultat 1:1 je bio dovoljan za ovjeru plasmana na Euro.\n"Ovo je za tebe, Luis Enrike", napisao je Ramos na Instagramu uz svoju fotografiju proslave gola sa saigračima.\n"Ovaj uspijeh posvećujemo Luisu Enrikeu i njegovoj porodici. Ono što je radio sa timom nas je stavilo u veoma jaku poziciju i zahvalni smo mu. Takođe sam zahvalan predsedniku Fudbalske federacije Španije Luisu Rubialesu što i je dao prilku da vodim ovaj tim", rekao je španski selektor Robert Moreno.\nOn je poslije meča u Švedskoj i remija kod su njegovi igrači izvukli u sudijskoj nadoknadi rekao da je zadovoljan igrom cijelog tima.\n"Mogli smo da dobijemo u Norveškoj i da obezbijedimo kvalifikaciju. Večeras je bila teška utakmica i morali smo naporno da radimo da dođemo do rezultata. Srećan sam kako smo igrali i zadovoljan sam što smo na Evropskom prvenstvu 2020. Idemo u dobrom pravcu", dodao je španski selektor.\nŠpanija treba da igra još u novembru sa Maltom u Kadizu i sa Rumunijom u Madridu. Dva boda će biti dovoljna Španiji da obezbijedi prvo mjesto u grupi F.


''WRR'' Čačak: Pobeda na startu reli sezone - Ozonpress :: internet portal\nTag: pobeda, sezona, start, WRR Časčak\nGalax sprint auto relijem, voženim prošlog vikenda na stazi u begradskom izletištu Košutnjak zvanično je počela sezona relija u Srbiji. Već na prvom takmičenju posada čačanskog Auto sportskog kluba “WRR”, Vladica Rabrenović-Ana Golić najavila je da će se Čačani i ove godine boriti za najviši plasman u reli šampionatu Srbije.\nNaime, na startu sezone Rabrenović i Golićeva su, kako se navodi u izveštaju Rally magazina, bez većih iznenađenja osvojili prvo mesto u Renou Klio R3. Na drugom mesto su se plasirali domaćini iz ASK “Galax“, Vladimir Dika Zečević i Dario Konstantinović, u Pežou 206 RC, dok su treće mesto, uprkos izletanju sa staze tokom prvog brzinskog ispita, osvojili Nenad Vićentić i Nataša Tunguz u Renou Klio.\nU okviru Beogradskog Galax Sprint auto relija 2016. na kome je startovalo trideset posada, od kojih je dvadeset završilo takmičenje, na stazi u Košutnjaku voženo je ukupno sedam brzinskih ispita. Kvarovi ali i izuzetno jake konkurencija, koja je u želji za što boljim plasmanom inicirala biizletanja sa staze, uzrokovali su da trećina posada ne završi prvu ovosezonsko reli takmičenje. Na drugoj strani uprkos obeshrabrujućoj vremenskoj prognozi vreme je ipak poslužilo poslužilo i takmičare i publiku tako da se pored staze u Košutnjaku okupio zavidan broj ljubitelja relija i auto-moto sporta.\nU klasi III najbrža posada je Vladimir Zečević / Dario Konstantinović, drugi su bili Nenad Vićentić i Nataša Tunguz a treće mesto je pripalo posadi koju su činili Peter Henel i Milan Novaković.\nrally 2 – Ana Golić i Vladica Rabrenović na pobedničkom postolju Trijumf WRR tima na startu sezone\nU klasi II pobedili su Aleksandar Dučić i Dejan Golić u Suzuki Sviftu GTi, na drugo mesto su se plasirali Miloš Spasojević i Jelena Janićijević u Zastavi Jugo, dok su na trećem mestu prvo ovogodišnje takmičenje završili Branislav Pjević i Nemanja Gavrilović u Škodi Feliciji.\nrally 3 – Proslava prve ovogodišnje pobede\nU klasi I prvi su bili Marko Marić i Anita Savić, Luka Kotorčević i Dejan Pejić, uprkos izletanju sa staze na prvom brzinskom ispitu, uspeli su da se plasiraju na drugu poziciju, dok su trku kao trećeplasirani završili Lazar Blagojević i Marko Milanović.\nSOUNDBREAKER 18/05/2016 u 12:55 Odgovorite\nNn lice 17/06/2016 u 00:02 Odgovorite\nSvaka cast. Samo ne mogu da verujem da su Nesecu zatvorena usta


► Država i prosveta: Visoko obrazovanje nisko palo\nPiše: Olga Manojlović Pintar, istoričarka\nNa sastanku borda The European Association for Quality Assurance in Higher Education (ENQA) 20. februara 2020. doneta je odluka da se Nacionalno telo za akreditaciju i proveru kvaliteta u visokom obrazovanju Srbije (Nacionalno akreditaciono telo – NAT) isključi iz članstva te organizacije. Učlanjena 2012. kao ravnopravna članica, Srbija je pre dve godine prebačena u status članica “pod nadzorom”, a NAT je dobio rok od dve godine za ispravljanje nedostataka i prelazak sa sistema “nadgledanja”, na sistem “obezbeđivanja” kvaliteta visokog školstva.\nKako na vreme nisu ispunjene očekivane obaveze, izgubljeno je mesto u najznačajnijoj evropskoj asocijaciji koja garantuje kvalitet ustanova visokog školstva, a čiji su članovi akreditaciona tela Austrije, Belgije, Bugarske, Danske, Estonije, Finske, Francuske, Grčke, Gruzije, Hrvatske, Irske, Italije, Jermenije, Kazahstana, Kipra, Nemačke, Letonije, Litvanije, Mađarske, Nizozemske, Norveške, Poljske, Rumunije, Rusije, Slovenije, Španije, Švajcarske, Vatikana, Velike Britanije. Prema propisima ENAQA, eventualno ponovno učlanjenje može biti pokrenuto u naredne dve godine.\nODGOVORNI: Portal Srbija danas prvi je obavestio javnost, a Blic preneo tekstove koji su kao krivce imenovali ministra prosvete nauke i visokog obrazovanja Mladena Šarčevića, predsednika Upravnog odbora NAT Simu Avramovića i direktorku tog tela Jelenu Kočović. Veoma oštro ocenjen je njihov rad kao nezadovoljavajući i ključan za najveći fijasko koji jednoj državi može da se dogodi, odnosno da se njeno visoko obrazovanje oceni kao nekompetentno.\nU tekstovima su jasno navedene brojne zamerke, dokumentovan javašluk i nerad nadležnih i najavljeno otvaranje čitavog niza afera vezanih za Ministarstvo Mladena Šarčevića i fakultete u Srbiji. Na kraju jednog od tekstova zaključeno je da “ dok se predsednik Srbije Aleksandar Vučić bori da poveća ugled Srbije u svetu obilazeći i primajući u posetu sve najznačajnije svetske lidere i predstavnike svih međunarodnih organizacija i dok se bori da preokrene poziciju Srbije u vezi s pitanjem Kosova (…), Ministarstvo prosvete na čelu s Mladenom Šarčevićem i NAT nisu bili u stanju da zadrže poziciju u organizaciji čiji smo bili punopravni član”.\nKraće izjave o ovom problemu dali su i prozvani, a 1. marta se pojavilo Saopštenje za javnost koje je izdaoNAT,u kojem se kaže da i pored velikih napora da unese potrebne izmene, ovo telo nije uspelo da vrati Srbiju u punopravno članstvo. U Saopštenju se navode razlozi za donošenje takve odluke, koji su istaknuti i u tekstovima Srbija danas, ali je navedeno i sledeće: “Najvažnija primedba od Borda ENQA, koja je verovatno bila presudna za donošenje ovakve odluke, bio je žalbeni postupak regulisan članom 23. st. 11-17. Zakona o visokom obrazovanju, po kome Nacionalni savet za visoko obrazovanje može da promeni odluku o akreditaciji koju je doneo NAT (...) Ocenjeno je da je time ugrožena nezavisnost donošenja akreditacionih odluka od NAT i nije ispunjen ESG standard 2.7, koji se odnosi na nezavisnost agencija. Otklanjanje te primedbe, imajući u vidu da je u pitanju procedura predviđena Zakonom, nije bilo moguće bez promene zakona. Zbog toga je NAT pokrenuo inicijativu za izmenu i dopunu Zakona o visokom obrazovanju u tom delu, što je i dokumentovao članovima recenzentske komisije ENQA prilikom spoljašnje provere u oktobru 2019. godine”.\nNa osnovu svega navedenog, jasno je da je Srbija isključena ne samo zbog lošeg rada Ministarstva i nadležnog tela (mada je to svakako uticalo na odluku) već pre svega zbog sistemske korupcije koja je legalizovana Zakonom o visokom školstvu. Jasno je da je najznačajnija evropska institucija garancije kvaliteta visokoškolskog sistema prepoznala način na koji država, tj. vladajuća partija (danas jedna, sutra druga) kontroliše otvaranje i funkcionisanje univerziteta u Srbiji. Zakonom je, dakle, predviđeno da svaka odluka nadležnog (navodno) nezavisnog tela može biti izmenjena od tela čije članove imenuje Vlada.\nNEODGOVORNI: U ovoj priči niko nije čist. Stručnjaci koji su pohrlili u NAT zbog visokih honorara, direktorka koja nije kontrolisala rad zaposlenih i koja nije osigurala adekvatnu pripremu za dolazak komisije ENQA, ministar koji se ponaša kao realizator naredbi koje dobija “odozgo” i kao vlasnik privatne škole, a ne kao zaposlenik u službi građana, predsednica Vlade, koja ličnim primerom podstiče bahatost ministara i, najzad, predsednik države, koji kršeći Ustav sve koordinira i meša se u rad gotovo svih državnih tela (način na koji se u javnosti interpretira isključenje NAT iz ENQA treba da stvori utisak da je pogrešno prepuštati nezavisna tela stručnjacima). Ne treba izostaviti ni odgovornost brojnih fakulteta i univerziteta, koji još uvek nisu uspeli da organizuju sistem nastave i programe u skladu sa zahtevanim pravilima ENQA.\nU ovom trenutku potrebno je da odlučno reaguju Nacionalni savet za visoko obrazovanje, rektorka i Savet Univerziteta u Beogradu, kao i rektori i saveti ostalih državnih univerziteta (pa zašto ne, i privatnih), naučno-nastavna veća svih fakulteta i naučna veća svih instituta, te Zajednica instituta Srbije kako bi zaštitili svoje interese i autonomiju naučne i umetničke delatnosti, ali i interes društva u celini. Potrebno je zahtevati što brže rešavanje navedenih problema: izmenu spornih članova Zakona, izmenu načina rada Nacionalnog tela za akreditaciju, koji je ocenjen kao netransparentan, birokratski i nestručan i, svakako, preispitivanje rada Ministarstva i Vlade koji su, podnoseći Narodnoj skupštini Zakon o visokom školstvu koji je legalizovao korupciju, omogućili da se derogira temeljni sistem funkcionisanja jedne države – a to je sistem školstva.\nOvaj događaj jedan je (ali ključan) u nizu sličnih, koji Srbiju brišu iz reda srednje razvijenih i postavljaju u red nerazvijenih zemalja. Pokazalo se da ne postoji adekvatna kontrola niti je omogućen kvalitetan rad institucija visokog obrazovanja. Pokazalo se da odgovorna agencija ne zadovoljava potrebne standarde, čime je rečeno da je nemoguće garantovati kvalitet diploma stečenih na srpskim univerzitetima. Na taj način suštinski je onemogućeno dalje povezivanje naših s najboljim univerzitetima Evrope i sveta. Naša deca će sve manje moći da koriste brojne programe razmene studenata, da ravnopravno konkurišu na master i doktorske studije ili da se prijavljuju na poslove van Srbije pre nego što prođu dugotrajan i finansijski zahtevan proces nostrifikacije diplome. Takođe, ni studenti iz drugih zemalja neće imati interes da deo školovanja provedu u Srbiji. Jasno je da će već ovog leta veliki broj srednjoškolaca iz Srbije pokušati da upiše fakultete u nekim drugim zemljama, a efekte ove odluke u narednim godinama u ovom trenutku ne možemo ni da pretpostavimo.\nDosadašnji izostanak adekvatne reakcija nadležnih otvara pitanje ukazuje li neaktivnost zapravo na simptom sve veće nekompetentnosti ili pak predstavlja jasan interes vladajuće elite i dela društva, odnosno sve to zajedno? Krivica je svakako u nadležnim državnim organima, dok je deo odgovornosti i na primarnim nosiocima nastavnog i naučnog rada.\nVeliki deo javnosti u našoj zemlji već je duže vreme uzbuđen zbog položaja “srpskih svetinja”. Priče o veličini i snazi države i crkve u prošlosti već su decenijama opijum za narod. Davno je zaboravljen Dositej i njegovo bezbroj puta ponovljeno “knjige, braćo, knjige, a ne zvona i praporce”. Visoko školstvo je najveća i najvažnija “svetinja” svakog savremenog, racionalnog društva koje se razvija u skladu sa vizijom budućnosti, a ne sa megalomanskom izmišljenom slikom prošlosti.\nzakon o visokom školstvu\nGeneralna direktorka Organizacije UN za obrazovanje, kulturu i nauku (UNESKO) Odre Azule (Audrey Azoulay) pozdravila je danas izbor Džozefa Bajdena za novog predsednika SAD i pozvala tu zemlju da...


ĐOKOVIĆ DOČEKAO PRESUDU: Rio de Žaneiro Noletu treba da isplati 750.000 dolara!\nPresuda Sud u Rio de Žaneiru naredio organizatoru egzibicionog meča između Novaka i Gustava Kirtena iz 2012. godine da izmiri dugovanja prema našem teniseru.\nNovak Đoković dobio je sudski spor u Brazilu protiv organizatora egzibicionog meča u Rio de Žaneiru!\nSud pravde u državi Rio de Žaneiro naredio je da srpskom teniseru mora da se isplati ukupno 731.000 dolara duga, koji datira još od 2012. godine, kada je Nole odigrao egzibicioni meč s Gustavom Kirtenom. Naime, po tadašnjem ugovoru, Đokovićev dolazak u Rio trebalo je da bude plaćen 1,1 milion dolara, a dobio je 450.000, nakon čega je drugi reket odlučio da tuži organizatore meča. Podsetimo da je još 2014. godine državni sekretar za sport, rekreaciju i omladinu naredio da se Đokoviću mora isplatiti dug od 650.000 dolara, ali punih šest godina se čekalo da dođe do realizacije. S druge strane, Đokovićevi advokati koji su zaduženi za ovaj slučaj tvrde da je država Rio imala nameru da odloži plaćanje dospelih iznosa, ali na osnovu izveštaja državni tužilac nije govorio na tu temu, samo je naloženo da srpski teniser mora da se isplati u celom iznosu.\nPROČITAJTE: NINA BADRIĆ ŽRTVA PREVARE: Hitno angažovala advokate i poslala važnu poruku\nKvalifikacije za AO Šok za Srbe: Ispali Viktor, Krstin i Olga\nSrpski teniseri Viktor Troicki, Peđa Krstin u muškoj i Olga Danilović neće učestvovati na Australijan openu ove godine jer su sve troje ispali u poslednjem kolu kvalifikacija. Jedini naš teniser koji ima šanse da se domogne glavnog žreba je Nikola Milojević, koji će u meču protiv Francuza Kventina Halisa pokušati da stigne do prvog kola Australijan opena.\n(BalkansPress / Izvor: Kurir Sport, Milan Nastić)


Održan skup o finansiranju poljoprivrede - POLJOPRIVREDNIK specijalizovani list za selo\nOdržan skup o finansiranju poljoprivrede\nDatum kreiranja petak, 15 mart 2019 15:09\nU Privrednoj komori Vojvodine danas je održan skup „Finansiranje poljoprivrede uz podršku države u 2019. godini“. Učesnici skupa bili su predstavnici Ministarstva poljoprivrede, šumarstva i vodopivrede, Pokrajinskog sekretarijata za poljoprivredu, vodoprivredu i šumarstvo, kao i vojvođanskih fondova - Razvojnog fonda AP Vojvodine, Pokrajinskog fonda za razvoj poljoprivrede i Garancijskog fonda AP Vojvodine. Svi oni predstavili su pogodnosti koje se nude poljoprivrednicima kada je u pitanju finansiranje i unapređenje njihove proizvodnje. Skup je organizovala PKV uz medijsku podršku „Dnevnik-Poljoprivrednik“ AD Novi Sad i logističku podršku Sistema poljoprivrednih informacija „Info tim logistika“ DOO.\nPozdravljajući učesnike skupa među kojima je bio veliki broj poljoprivrednih proizvođača predsednik PKV Boško Vučurević istakao je da je ovo jedan u nizu skupova koji organizuje PKV s ciljem povezivanja privrednih subjekata u agraru i davanja neophodne podrške za izlazak na nova, treća tržišta.\nDr Nenad Katanić , pomoćnik ministra poljoprivrede, šumarstva i vodoprivrede predstavio je mere podrške resornog ministarstva ističući da je u tu svrhu namenjeno 38 milijardi dinara. On je napomenuo da je cilj mera da se podstiče prerada poljoprivrednih proizvoda i unapređuje stočarska proizvodnja, kao i da se stimuliše ostanak mladih na selu. Napomenuo je da su za pojedine stočarske segmente značajno povećane subvencije, zatim da su izdvojena dodatna sredstva za subvencije po hektaru, kao i da su davanja za organsku proizvodnju povećana za 120 odsto u odnosu na konvencionalnu biljnu proizvodnju\nPomoćnik pokrajinskog sekretara za poljoprivredu, vodoprivredu i šumarstvo Mladen Petković predstavio je mere resornog sekretarijata i rekao da se upravo završavju četiri konkursa za koje je vladalo veliko interesovanje. Reč je o konkursima za podizanje voćarskih zasada, opreme za podizanje protivgradnih mreža, nabavku sistema za navodnjavanje, za proizvodnju u zaštićenom prostoru i za opremanje stočarskih farmi. Najavio je i da će u narednih desetak dana biti raspisano još nekoliko konkursa – za startap podršku mladima u ruralnim područjima, za organsku proizvodnju, za srednje poljoprivredne škole i naučno-istraživačke institucije.\nViše o ovom skupu biće objavljeno u narednom broju Poljoprivrednika.


Autopilot: Impresivno je šta sve vidi Teslino vozilo – The PRESTIGE\nSicilijanski gradovi pred bankrotom zbog Etne prije satOn je najveća vinska prevara u istoriji Amerike prije satEU uvodi ekološke takse za Zapadni Balkan i Tursku prije satRyanair u gubitku 273 miliona eura u prvom kvartalu 2021. godine prije satKako se zarađuje od TikToka? prije 2 satiKompanija Tesla prvi put u jednom kvartalu zaradila više od milijardu dolara prije 2 satiNokia predstavila XR20, novi robusni telefon sa “doživotnom zaštitom” prije 2 satiGrađani zemalja izvan EU više kvalifikovani za rad od stanovnika Unije prije 2 satiStada i Sanofi potpisale sporazum o distribuciji zdravstvenih proizvoda prije 20 satiAzijske berze bilježe blagi rast prije 16 sati\nNevjerovatan video prikazuje Teslin autopilot u akciji. Vlasnik Tesle je objavio snimak na YouTubeu na kom se vizualizacijom autopilota prikazuje sve šta “vidi” Teslin kompjuter.\nDio vlasnika Teslinih automobila već neko vrijeme uživa u mogućnostima softvera Full Self-Driving Beta, koji omogućava da vozila upravljaju samostalno i bez intervencije vozača, piše zimo.dnevnik.hr.\nIpak, kako nije riječ o potpuno autonomnom vozilu i da ne postoji zakon koji bi omogućio prepuštanje kontrole nad vozilima kompjuteru, uvijek je potrebno imati ruke na volanu kako bi vozači mogli da reaguju na eventualne propuste i greške sistema. Takođe, vozači su jedini odgovorni za vozilo, tako da u slučaju saobraćajnih prekršaja ili nesreće, dok automobilom upravlja kompjuter, krivica neće biti na softveru, nego na vozačima.\nDo sada su na internetu objavljeni brojni videozapisi Teslinih autopilota u akciji koji su pokazali sve mogućnosti Maskove autonomne tehnologije, ali sada je jedan vlasnik Tesle, koja nosi registarsku oznaku “AI Drivr”, objavio novi fantastičan video gdje je prikazao šta kompjuter “vidi” tokom vožnje.\nVideo prikazuje vizualizaciju saobraćajnih traka, automobila u pokretu, parkiranih automobila, semafora sa svijetlima, saobraćajnih znakova itd.\nKako je video snimljen noću, posebno je impresivno na vizualizaciji vidjeti kako Teslin kompjuter primjećuje druge automobile prije nego što možemo da ih uočimo na putu golim okom.\nTakođe, automobil se u vožnji ponaša upravo onako kako bismo očekivali da se ponašaju i njime upravljaju “pravi” vozači – zaustavlja se kada je znak “stop” i crveno svijetlo, vozi u svojoj traci itd. Ovaj video je još jedan dokaz koliko je Teslina tehnologija napredovala.\nIpak, u ovom slučaju uslovi na putu nisu bili prezahtevni, pa na sajtu Electrek, na osnovi njihovih iskustava, kažu da autopilot može da ima problema u uslovima sa puno snijega i tamo gdje su putevi prljavi.\nElektrični Volkswagen nadmašio deklarisanu autonomiju


Približavaju se rokovi za prijavu studenata van EU na italijanskim univerzitetima - prijavite se do 1. maja i potražite besplatnu asistenciju oko prijave + motivacionog pisma, CV-a i radionicu za pripremu referentnog pisma.\nDostupno za programe na engleskom jeziku na univerzitetu “Ca’Foscari” u Veneciji i univerzitetu “Cattolica del Sacro Cuore”.\nUniverzitet sa priznatim akademskim profilom, koji se ogleda u njegovim akademicima, reputaciji i globalnoj mreži. Izaberite iz impresivnog opsega inovativnih programa univerziteta Cattolica u oblastima:\nNa poznatoj svetskoj rang listi “QS World University Rankings by Subject 2018”, univerzitet Cattolica smešten je u impresivno društvo, sa 12 disciplina rangiranih među 250 najboljih na svetu.\nPored akademske reputacije, raznovrsnost kampusa i beskrajne mogućnosti koje su na raspolaganju u Milanu, Rimu, Pjaćenci-Kremoni ili Breši, gde možete izabrati programe i okruženje za učenje koje vam najviše odgovara i koje će olakšati razvoj veština i kompetencija.\nStipendija za srpske studente\nStudenti koji nisu iz EU na raspolaganju imaju međunarodnu stipendiju koja se nudi kao godišnje smanjenje školarine koju promoviše univerzitet Cattolica kako bi se podstakao pristup međunarodnih studenata diplomskim programima. Popust pokriva oko 30% ukupnih troškova.\nKao vodeći centar za akademsku izvrsnost, univerzitet “Ca'Foscari” nastoji da privuče i neguje talentovane studente širom sveta, nudeći uvaženi kurikulum i pružajući vrhunska istraživanja proizašla iz aktivnog angažovanja modernih i digitalnih nauka sa tradicionalnim disciplinama ukorenjenim u društvenim i humanističkim naukama.\nU Ca’Foscari ćete moći da birate između širokog spektra programa bachelor i master studija koji se u potpunosti održavaju na engleskom jeziku, dok ćete istovremeno proširiti univerzitetsko iskustvo učešćem u jednoj od mnogih prilika za praksu, programe mobilnosti i inovativne radionice.\nMožete birati između 40 osnovnih i master programa, podeljenih u različita područja studija:\n- Public policies and social change\n- International studies and globalization\n- Conservation and management of cultural heritage.\nStudenti sa visokim postignućem mogu imati koristi od brojnih podsticaja, kao što su smanjenje školarine, novčana pomoć, stipendije i mogućnosti studentske saradnje.\nSvetska univerzitetska rang-lista po predmetima (QS World University Rankings by Subject) stavila je univerzitet “Ca'Foscari” među 100 najboljih univerziteta u celom svetu za nastavu savremenih jezika, i među najboljih 150 za “Istoriju”, u prvih 200 za “Geografiju” i “Lingvistiku”, top 250 za “Računovodstvo i finansije” i “Ekonomiju”. Nakon završetka studija 81,8% Ca'Foscarijevih bivših master studenata nađe zaposlenje u roku od godinu dana.\nZa studente diplomskih ili postdiplomskog studija sa visokim uspehom - šansa da se pridruže međunarodnom univerzitetu Ca’Foscari koji uspešnim kandidatima nudi delimično ili potpuno smanjenje troškova i posebnih preferencija za smeštaj na ostrvu San Servolo. Zajedno sa standardnim kursevima koji se nude u okviru njihovog diplomskog programa, studenti se bave širokim spektrom kulturnih aktivnosti, interdisciplinarnim predavanjima i radionicama, čiji je cilj pružanje teorijskog znanja i specifične stručnosti.\nIntegralEdu nudi BESPLATNU asistenciju pri prijavi, uključujući motivaciono pismo, radionicu za pripremu CV-a i referentnog pisma.\nUkoliko ste zainteresovani da čujete više o studiranju u Italiji , rokovima za prijavu i finansijskim detaljima, prijavite se za besplatno savetovanje!


Beogradska filharmonija zatvara sezonu "Napoleonskim" programom\nHerojska tematika obeležiće svečano zatvaranje sezone Beogradske filharmonije, pod upravom Uroša Lajovica, 16. juna na Kolarcu u 20h. Orkestar će izvesti Betovenovu simfoniju Eroiku i Uvertiru 1812 Čajkovskog, a zajedno sa solistom Ištvanom… »\nDanas: Beogradska filharmonija zatvara sezonuB92: Trijumfalno zatvaranje sezone Beogradske filharmonijejoš 3 povezane\n(Kurir TV) Ristovski u Ravnom Selu pokrenuo Festival posvećen mladima: Podići ćemo iz pepela Dom kulture!\nU Ravnom Selu će od 24. do 26. juna biti održan Filmski festival posvećen mladim talentima, na kojem će biti prikazni filmovi iz zemalja regiona, čiji su autori debitanti. "Festival je posvećen mladima i to je za njih prilika da pokažu šta znaju"… »\nDnevnik: Ristovski najavio filmski festival u Ravnom Selujoš 2 povezane\n"Noć knjige" će se održati na 54 lokacije u 27 gradova u Srbiji i regionu. Regionalni karakter manifestaciji daju "Lagunini" klubovi čitalaca u Banjaluci, Tuzli, Sarajevu, Podgorici i Nikšiću. U svim knjižarama i klubovima gostovaće domaći pisci… »\nPress: "Noć knjige" na 54 lokacije u 27 gradova Srbijejoš 2 povezane


KURĆUBIĆ: IDEMO DA SE NADIGRAVAMO - FK BORAC BANJALUKA FK Borac Banjaluka\nObjavljeno: 11.09.2015. u 21:27\nKURĆUBIĆ: IDEMO DA SE NADIGRAVAMO\nFudbaleri Borca u jednom od derbija osmog kola Premijer lige BiH u nedjelju od 16:30 časova gostuju na stadionu Koševo aktuelnom šampionu Sarajevu. Izabranici Petra Kurćubića okršaj sa osvajačem titule iz prošle sezone dočekuju bez psihološkog opterećenja i pritiska kakav je vladao prije susreta sa Travnikom koji je odigran u srijedu, dok, sa drgue strane, „ranjeno“ Sarajevo duel sa klubom iz Platonove ulice dočekuje u „tmurnom“ trenutku, nakon jučerašnjeg poraza od Slavije (1:0) i smjene kompletnog stručnog štaba na čelu sa Dženanom Uščuplićem.\nU prilog našem timu i ide i činjenica da u nedjeljnom derbiju, zbog tri žuta kartona, neće nastupiti glavna uzdanica tima sa Koševa u napadačkoj liniji Leon Benko.\n– Meč sa Sarajevom dočekujemo u dobrom raspoloženju. Sa jedne strane, očekuje nas psihološki lakši meč nego što je to bio slučaj sa Travnikom, gdje prije svega mislim na psihičku pripremu igrača za ovu utakmicu jer je Sarajevo samo po sebi motiv. Sa druge strane, duel sa Sarajevom će sigurno biti fizički teži od prošlog duela i svjesni smo da će u ovoj utakmici biti daleko teže osvojiti bodove nego u nekim drugima, ali to je dodatni motiv mojim igračima da pruže maksimum – rekao je šef stručnog štaba Borca Petar Kurćubić na današnjoj konferenciji za novinare.\nPoziciju lijevog beka, umjesto povrijeđenog Zvezdana Đorđilovića, trebalo bi da pokriva jedan od najzaslužnijih prvotimaca za trijumf nad Travnikom Siniša Saničanin, koji je u spomenutom duelu asistirao Ajdinu Redžiću za izjednačujući gol, a zatim i postigao pobjedonosni pogodak nakon kornera koji je izveo Toni Jović.\n– Duel sa Sarajevom nas očekuje nakon utakmice sa Travnikom, u kojoj smo uspjeli da preokrenemo rezultat i od 0:1 u 15. minutu stignemo do 2:1 do odlaska na odmor, što govori da smo mentalno jaka ekipa. Poštujemo igrače Sarajeva, ali ih se ne bojimo, borićemo se, pa ćemo vidjeti poslije utakmice za koji rezultat će to biti dovoljno – rekao je Saničanin.\nDodajmo i da je u nedjeljnoj utakmici upitan nastup Elvira Koljića, koji je u 69. minutu meča sa Travnikom zamijenjen, pa će najkasnije sutra biti poznato da li će napadač Borca moći da pomogne saigračima u derbiju.\nU Kupu RS protiv mrkonjićke Slobode\nDanas su u prostorijama FS RS žrijebom određeni parovi šesnaestine finala Kupa Republike Srpske. Borac, petostruki osvajač trofeja u ovom takmičenju, na startu će gostovati u Mrkonjić Gradu ekipi Slobode. Ovaj meč igra se u utorak (15. septembar) sa početkom u 16 časova. Ukoliko pobjednik ne bude bio poznat nakon 90 minuta, pristupiće se izvođenju jedanaesteraca.\nTakođe, u utorak će fudbaleri Borca saznati i ime prvog rivala u Kupu BiH, u kojem su prošle sezone stigli do polufinala, u kojem su kasnije eliminisani od Širokog Brijega.


Bankar.rs intervju: Prof. dr Mališa Đukić, Beogradska bankarska akademija – Bankar.rs\nHome/INTERVJUI/Bankar.rs intervju: Prof. dr Mališa Đukić, Beogradska bankarska akademija\nRat u Ukrajini je stvorio nove rizike posebno za one kompanije i banke koje posluju sa Ukrajinom i Ruskom Federacijom, dovodeći u pitanje naplatu potraživanja i posledično otplatu kredita, istakao je za portal Bankar.rs profesor dr Mališa Đukić sa Beogradske bankarske akademije.\nKoje su posledice promena na finansijskim tržištima nakon isključivanja iz poslovanja, odnosno gašenja pojedinih ruskih kompanija, poput Sberbanke?\nIsključivanje određenih ruskih banaka iz SWIFT-a privremeno onemogućava obavljanje transakcija tih banaka i njihovih klijenata sa ostatkom sveta. Izvršavanje plaćanja prema inostranim dobavljačima, naplata potraživanja iz inostranstava kao i izmirivanje kreditnih obaveza – odnosno kupovina i prodaja finansijske aktive na finansijskim tržištima – tehnički je nemoguća. Na ovaj način se usporavaju tokovi novca, promet, ponuda i tražnja za onim finansijskim instrumentima čija je kupovina i prodaja vršena posredstvom ruskog finansijskog sistema.\nDa li se danas, dve godine od početka krize izazvane pandemijom covid-19 te nove krize zbog rata u Ukrajini, može govoriti o sigurnom obezbeđivanju otplate kredita?\nOd izbijanja pandemije, rizik naplate kredita je povećan na globalnom nivou. Uzimajući u obzir takve okolnosti, ogromna većina evropskih zemalja je u okvirima svoje monetarne i fiskalne politike obezbedila pakete pomoći i podrške bankama, privredi i građanima radi nesmetanog funkcionisanja kreditne aktivnosti.\nPaketi pomoći su, između ostalog, podrazumevali povećanje likvidnosti bankarskog sektora, subvencije preduzećima, finansijsku pomoć stanovništvu i pružanje garancija za izmirivanje obaveza kroz izmene budžeta vlada. Analize su pokazale da su ove mere donele pozitivne rezultate i sprečile dodatni pad privredne aktivnosti.\nRat u Ukrajini je stvorio nove rizike posebno za one kompanije i banke koje posluju sa Ukrajinom i Ruskom Federacijom, dovodeći u pitanje naplatu potraživanja i posledično otplatu kredita. U skladu sa svojom poslovnom politikom banke mogu promeniti način obezbeđivanja kredita.\nU tom smislu, na koji način se mogu promeniti uslovi za kredite koje banke odobravaju fizičkim licima, a na koji oni za pravna lica?\nNa osnovu rezultata anketa koje je sprovela Evropska investiciona banka (EIB) u centralnoj, istočnoj i jugoistočnoj Evropi, može se zaključiti da su – uprkos rastu tražnje za kreditima – banke značajno menjale uslove njihovog odobravanja tokom 2021. godine.\nUslovi kreditiranja malih i srednjih preduzeća su pooštreni kod većine banaka, dok su uslovi za odobravanje kredita stanovništvu ublaženi. Tekuća godina je dodatno specifična po tome što beleži najviše stope rasta cena u poslednjih 40 godina…\nSvaka banka će u skladu sa svojom kreditnom politikom i rezultatima poslovanja donositi odluke o eventualnim promenama uslova. Sa druge strane, teško je očekivati da će uslovi kreditiranja biti promenjeni tako da zaduživanje bude olakšano, odnosno veća je verovatnoća da će uslovi biti nepromenjeni ili pooštreni.\nŠta su postali glavni izazovi u poslovanju banaka regiona?\nPandemija i rat u Ukrajini su pokidali lance snabdevanja i poremetili poslovanje velikog broja preduzeća. Uz to, globalni rast cena smanjuje nivo raspoloživog dohotka domaćinstava u regionu. Posledično se smanjuje i kapacitet zaduživanja stanovništva, odnosno sposobnost vraćanja postojećih obaveza što može uticati na tražnju za kreditima i njihovu otplatu. Sa padom privredne aktivnosti ili rastom koji je sporiji od očekivanog, investicije – a samim tim i tražnja za kreditima za stalna i obrtna sredstva – mogu biti smanjene.\nOčuvanje likvidnosti građana i kompanija biće jedan od najvećih izazova i za banke. Dalja digitalizacija bankarskih usluga i unapređenja u komunikaciji banaka sa klijentima radi boljeg razumevanja njihovih potreba, treba da budu jedan od prioriteta.\nNAGRADNA IGRA! Bankar.rs vas vodi na najveću evropsku nft / crypto / metaverse konferenciju – TMRW Conference, Beograd, 13-15. maj


Predstavljena odbornička lista koalicije DEMOS-NDP Prijedor - Glas Srpske\nSrna 24.09.2020 21:19\nPRIJEDOR - Gradske organizacije Demokratskog saveza /DEMOS/ i Narodnog demokratskog pokreta /NDP/ predstavile su večeras zvaničnu listu od 33 kandidata DEMOS-NDP za odbornike u Skupštini grada Prijedora.\nPredsjednik Gradskog odbora NDP-a Silvi Milanović rekla je novinarima da je cilj zajedničkog nastupa na predstojećim lokalnim izborima tri odbornička mandata.\n“To će nam omogućiti da budemo značajan faktor u skupštinskoj većini, pa smo za odborničku listu vodili računa da to budu odgovorni i moralni ljudi koji razumiju problematiku u Prijedoru i koji će se boriti za bolji život”, istakla je Milanovićeva.\nPredsjednik Gradskog odbora DEMOS-a Tomislav Prpoš rekao je da je ovo kruna aktivnosti vođenih u prethodnih godinu dana, kao i da su zadovoljni strukturom liste.\n“Postavili smo politički cilj, a to je odbornički klub u parlamentu Prijedora i svjesni smo brojnih aktivnosti koje moramo realizovati u narednom periodu da bismo ostvarili dobar rezultat”, istakao je Prpoš.\nPrilikom potpisivanja koalicionog sporazuma ove dvije stranke pružile su podršku kandidatu SNSD-a Daliboru Pavloviću za gradonačelnika Prijedora. /kraj/st/vj/foto


U Ljubljani je, 28. novembra 2015. godine održan tradicionalni 22. Diplomatski bazar u organizaciji slovenačkog Međunarodnog udruženja žena.\nKao i svake godine, na Diplomatskom bazaru je, pored ostalih diplomatsko-konzularnih predstavništava, učestvovala i Ambasada Republike Srbije u Republici Sloveniji, kojom prilikom je predstavila srpske tradicionalne proizvode i brendove.\nSav prihod ostvaren na Diplomatskom bazaru upućen je u humanitarne svrhe za deset različitih projekata koje je slovenačko Međunarodno udruženje žena ove godine podržalo.\nAmbasadu Republike Srbije u Ljubljani su u ovoj humanitarnoj manifestaciji, donacijom proizvoda, pomogle sledeće kompanije: "Destilerija Zarić" Kosjerić, "Premier rakije" Novi Sad, "Vinarija Kovačević" Irig, "Jaffa" Crvenka, "Nestle Adriatic Foods" Beograd, "Spekter" Ljubljana, "Zlatiborac" Beograd, "Nectar" Bačka Palanka, "Jam&Jally" Irig, "Etno mreža" Beograd, Classic Boutique Piran - Javorka Križman, Turistička organizacija Srbije i Turistička organizacija Beograda.\nŠtand Ambasade Republike Srbije, pored brojnih posetilaca, posetili su i predsednik Republike Slovenije Borut Pahor i gradonačelnik Ljubljane Zoran Janković, a interes za proizvode iz Republike Srbije pokazala je i POP TV u svom prilogu o ovogodišnjem Diplomatskom bazaru.\nPrilog POP TV: http://www.24ur.com/novice/slovenija/svet-v-malem-na-bazarju-sila-stojnice-iz-33-drzav.html


Golić: U Višegrad u protekle dvije godine uloženo oko četiri miliona KM - Glas Srpske\nSrna 14.10.2020 14:39\nVIŠEGRAD- Ministar za prostorno uređenje, građevinarstvo i ekologiju Republike Srpske Srebrenka Golić rekla je danas da je Vlada Srpske u posljednje dvije godine uložila oko četiri miliona KM u infrastrukturne projekte u opštini Višegrad.\n"Projekat podrazumijeva termičku izolaciju dvorane, zamjenu prozora i vrata, krovnu konstrukciju, rekonstrukciju grijanja", naglasila je Golićeva.\n"Sa načelnikom smo dogovorili da objekat Doma zdravlja uđe u projekat energetske efikasnosti i dogovorili smo procedure i način, kako bi pristupili saniranju tog objekta", dodala je Golićeva.\n"Na rukovodstvu opštine i Vladi je da ne dozvole da mladi i školovani ljudi napuštaju ove prostore, već da ostanu u Republici Srpskoj i zajedno sa nama učestvuju u njenom razvoju", rekla je Golićeva.\nSastanku su prisustvovali i direktor Fonda za zaštitu životne sredine i energetsku efikasnost Srđan Todorović i direktor preduzeća "He na Drini" Nedeljko Perišić.\n"Kroz taj projekat opština je dobila vozilo za bolje sakupljanje i razdvajanje komunlanog otpada. Obaveza opštine Višegrad je kofinansiranje od oko 60.000 KM i danas smo dogovorili da će Vlada Srpske obezbijediti sredstva kako bi ova oprema bila dopremljena i stavljena u funkciju", naveo je Todorović.\nGolićeva i Đurević posjetili su Sportsku dvoranu, gdje će se raditi energetska sanacija objekta u okviru projekta "Energetska efikanost u Republici Srpskoj", koji realizuje Ministarstvo za prostorno uređenje, građevinarstvo i ekologiju Srpske.


Aktuelni desetogodišnji aranžman ističe 31. maja i načelni pregovori dveju strana na nivou kompanija su počeli, ali se očekuje da dvojica državnika stave pečat i da preciziraju uslove pod kojima će Srbija dobijati energent. Zaključivanje novog aranžmana dolazi u teškim okolnostima, pred jednu od najneizvesnijih zima u poslednjih nekoliko decenija. Svet potresa snažna energetska kriza zbog rata u Ukrajini i sankcija koje je protiv Moskve uveo Zapad.\nTo ovom razgovoru daje dodatnu težinu, jer se Srbija nalazi između čekića i nakovnja. Beograd je s jedne strane pritešnjen otvorenim zahtevima Brisela i Vašingtona da se pridruži kaznenim merama protiv Moskve, a s druge strane naša država je stoprocentno zavisna od gasa koji stiže iz Rusije. Zato je pred prvim čovekom Srbije izuzetno važan razgovor koji može da ima i političke i ekonomske posledice po našu državu.\nPodsetimo, Srbija je do sada strateški važan energent plaćala po ceni od 270 dolara za 1.000 kubika. Procene su da je takav aranžman nemoguće zadržati, imajući u vidu enorman skok cena plavog goriva na svetskim berzama. Opet, naša strana se nada da Rusi neće pribeći ekstremnoj varijanti po kojoj bismo gas plaćali između 900 i 1.000 dolara za 1.000 kubika, što bi bilo pogubno za našu industriju. I upravo u tom pažljivom odmeravanju ekonomskih i geopolitičkih razloga, kao na apotekarskoj vagi, jeste delikatnost Vučićeve pozicije pred veoma važan razgovor sa liderom iz Kremlja.\nStručnjak za energetiku Miloš Zdravković smatra da u aktuelnim okolnostima ne treba očekivati postizanje dugoročnog gasnog aranžmana između dve države i da je sasvim sigurno da ćemo kubike više plaćati. On ističe da se cena gasa na tržištu više ne formira na osnovu energetske formule, već na nju utiču političke odluke zapadnih lidera koje nisu racionalne.\n- Prošle godine je 1.000 kubnih metara ovog energenta koštalo 400 dolara, a trenutno je na berzama 1.150 dolara - objašnjava Zdravković. - Gas dostiže ovako visoku cenu, a sada se koristi samo za industriju. Kada krene zima i udarna potrošnja, procene svetskih stručnjaka su da bi 1.000 kubika moglo da košta i 3.500 dolara. Ne zaboravite da je i početkom ove godine plavo gorivo premašilo 3.000 dolara.\nGovoreći o okolnostima koje će da guraju cenu gasa na svetskim berzama, Zdravković navodi da će na to uticati i što se ovaj energent ne doprema više u EU gasovodom "Jamal", preko Poljske u Nemačku. Osim toga, kako ukazuje, Evropljani su odlučili da ne sertifikuju cevovod "Serverni tok 2", te njega sada koriste Rusi. Jedini sigurni pravci snabdevanja Evrope gasom su "Severni tok 1" i "Turski tok", odnosno njegov krak koji ide preko Bugarske i Srbije, a naziva se još i "Balkanski tok".\n- Takođe, evropska skladišta se sada ne pune - ukazuje Zdravković. - Deo njih je i u ruskom vlasništvu, ali to znači da kada dođe sezona neće biti rezervi ovog energenta. Tada će zbog tehničkih razloga gas poskupeti. S druge strane, Evropi će biti potrebno više plavog goriva i za prozvodnju struje, jer je Nemačka ugasila svoje nuklearke i ta zemlja ove godine postaje prvi put neto uvoznik struje. Sve su to okolnosti koje će dodatno poskupljivati gas na berzama.\nVojislav Vuletić iz Udruženja za gas Srbije, ocenjuje da će nova cena za našu zemlju biti gotovo dvostruko viša nego što je bila do sada.\n- Dosadašnja formula vezivala se za cenu nafte, a pretpostavlja se da će se to promeniti i da će se ubaciti i berzanska cena - objašnjava Vuletić. - Nafta je bila 55 dolara za barel, a sada je iznad 100 dolara.\n- Evropa nastoji da ogranični snabdevanje ovim ruskim energentom, a neće biti dovoljno tečnog gasa koji bi mogao da ga zameni tokom hladnih dana - navode analitičari ove kompanije. - Zamena kubika iz Rusije će biti izuzetno teška, sa dalekosežnim posledicama po stanovništvo, ekonomiju Evrope i ulogu gasa u energetskoj tranziciji.\nPRIHVATILI PLAĆANJE U RUBLJAMA\nNEMAČKA, Italija, Francuska, Austrija, Mađarska, Slovačka i Severna Makedonija prihvatile su nove uslove plaćanja ruskog gasa koji podrazumeva otvaranje dva računa, u stranoj valuti i u rubljama. Ovaj mehanizam odbilo je 11 evropskih država, a do sada je objavljeno da je zbog toga "Gasprom" obustavio isporuke Poljskoj, Bugarskoj i Finskoj. Rusija plaćanje gasa u rubljama traži od zemalja koje smatra neprijateljskim jer su joj uvele sankcije, a na toj listi se ne nalazi Srbija.\ncena gasa Vučić i Putin cene gasa


Sokolovo pero, prolećne aktivnosti\nProlećni meseci su vreme kada KK Sokolovo pero ima najviše aktivnosti, rekao je predsednik KK Sokolovo pero Hranimir Milojković. U narednim danima i mesecima slede gostovanja u mnogim mestima širom Srbije\n14.06.2012. VEST - Sokolovo pero\nProlećni meseci su vreme kada KK Sokolovo pero ima najviše aktivnosti, rekao je predsednik KK Sokolovo pero Hranimir Milojković. U narednim danima i mesecima slede gostovanja u mnogim mestima širom Srbije. Osim toga, pesnici KK Sokolovo pero tradicionalno će učestvovati u obeležavanju Vidovdana zajedno sa Opštinskom organizacijom potomaka ratnika od 1912. do 1920., a izvesno je i učešće u Banjskom kulturnom letu. Ove godine 02.septembra Sokolovo pero obeležava deset godina rada.


Kuznjecov: Ne rešavati interne probleme preko KAP-a\nPredsednik odbora direktora Kombinata aluminijuma Podgorica (KAP) Aleksej Kuznjecov nije danas govorio pred skupštinskom komisijom o sudbini te fabrike, jer su sednicu tog tela napustili poslanici vladajućih partija "zbog kršenja procedure".\nKuznjecov je saopštio da je pitanje KAP-a od "velike važnosti" za Crnu Goru i da je "razočaran što su interne razmirice između članova parlamenta važnije od nacionlane ekonomije".\nSednica komisije je zakazana na zahtev Kuznjecova, ali su predstavnici vladajuće Demokratske partije socijalista (DPS) Mila Đukanovića ocenili da je "prekršena procedura", da je skupština nedavnim zaključima saopštila svoj stav o KAP-u , zbog čega su uputili ruske predstavnike u fabrici aluminijuma na vladu.\nPoslanik DPS-a Đorđije Pinjatić se založio za predlog predsednika skupštine Ranka Krivokapića da se obraćanje ruskog menadžmenta u KAP-u obavi bez prisustva javnosti, što je predsednik komisije iz redova opozicije Andrija Mandić odbio.\nKako za dnevni red nije bilo potrebne većine, jer su protiv bili poslanici DPS-a i Socijaldemokratske partije (SDP), koji su napustili sednicu , nastavak je zamišljen kao obraćanje ruskog menadžmenta poslanicima, što je Kuznjecov odbio uz konstataciju da je razočaran i da ne vidi svrhu da se o ovako vaznom pitanju "koje se tiče 10 odsto" crnogorske privrede raspravlja na neformalnom sastanku.\nU skupštinskom holu predstavnik ruske "En plus grupe" obratio se medijima i naveo da je tražio obraćanje poslanicima kako bi objasnio pozicju ruskog investitora i dalje planove te kompanije.\nKuznjecov je ponovio tvrdnju da je ruski investitor uložio u KAP više od 200\nmiliona evra, te da ga čude tvrdnje vlasti o cifri od 33 miliona evra.\nSkupština Crne Gore je krajem februara prihvatila vladin predlog da država vrati deo duga KAP-a od 22 miliona od ukupno 132 na koliko su 2010. izdate države garancije.\nSkupština je u usvojenim zaključima zadužila vladu da raskine ugovor sa EN plus grupom ruskog milijardera Olega Deripaske i pokrene proceduru preuzimanja KAP-a.\nRuska kompanija i vlada imaju po 29,3 odsto akcija u KAP-u.


Mali bez doktorske titule dok se ne utvrdi da li je rad plagijat\nOn je u izjavi za “Danas” rekao da se nada da će do kraja meseca Fakultet organizacionih nauka (FON), gde je Mali odbranio disertaciju, formirati stručnu komisiju koja treba da proceni da li je rad Malog orginalno naučno delo.\nInače, Etička komisija FON-a krajem prošle godine utvrdila je da disertacija nije plagijat i izveštaj o tome poslala Rektoratu Univerziteta u Beogradu. Lazović je rekao da su Rektorski kolegijum i Senat Univerziteta konstatovali da stručne ocene nisu u kompetenciji etičke komisije, pa je od FON-a traženo da, u skladu sa Pravilnikom o postupku utvrđivanja neakademskog ponašanja u izradi pisanih radova, formira odgovarajuću stručnu komisiju koja bi se bavila pitanjem da li je rad Malog plagijat ili ne. On je rekao da javnost u ovom slučaju bar oko jedne stvari ne bi trebalo da brine, a to je da “do okončanja postupka koji je započet u skladu sa donetim pravilnikom, Univerzitet u Beogradu neće dodeliti diplomu doktora nauka ni Siniši Malom, niti bilo kojoj drugoj osobi koja se nađe u sličnom položaju”.\nPodsetimo, Siniša Mali odbranio je na FON-u 2013. doktorsku tezu pod nazivom “Kreiranje vrednosti kroz proces restrukturiranja i privatizacije – teorijske koncepcije i iskustva Srbije”. U julu 2014. Raša Kapandža, redovni profesor finansija na “EBS Business School” u Visbadenu u svojoj analizi na sajtu “Peščanik” osporio je tu disertaciju ističući da je to “jedan od najgorih plagijata sa kojim je srpska javnost imala prilike da se do sada susretne”.\nLekari će telima braniti bolnicu od izvršiteljaNiko kao On


ARTinfo - Visoko: Novalić dao SDA-u na korištenje dva poslovna prostora\nNovi član Premiershipa želi hrvatskog reprezentativca?\nVlada Federacije BiH na čelu s premijerom Fadilom Novalićem dala je dva poslovna prostora u Visokom, u ulici Alije Izetbegovića, na petogodišnje korištenje Stranci demokratske akcije – Općinskom odboru Visoko, objavljeno je u Službenim novinama Federacije BiH.\nPoslovni prostori se nalaze u ulici Alije Izetbegovića na broju 77. Jedan je površine 55 kvadratnih metara i daje se uz mjesečnu naknadu od 10 KM s uračunatim PDV-om, a drugi površine 146,69 kvadratnih metara i daje se uz mjesečnu naknadu od 30 KM s uračunatim PDV-om.\nIndikativno je da je odluka Vlade Federacije BiH, koja pogoduje ogranku Stranke demokratske akcije iz Visokog, gdje su na proteklim izborima doživjeli poraz, uslijedila uoči lokalnih izbora u Bosni i Hercegovini, piše Klix.ba.\nZadužena je Služba za zajedničke poslove organa i tijela Federacije BiH da sa Strankom demokratske akcije – Općinski odbor Visoko zaključi ugovor o privremenom korištenju kojim će se urediti pitanja naknade za komunalne usluge i održavanje infrastrukture./HMS/


Održana prva konstitutivna sjednica SO Višegrad | 058.ba\nOpština Višegrad - 12. januara 2021.\t058.ba\nVIŠEGRAD – U Višegradu je danas održana prva sjednica novog saziva Skupštine opštine na kojoj je izabran predsjednik lokalnog parlamenta Muamer Sofović i potpredsjednik Marko Ristić.\nDeset od ukupno 21 odbornika novog saziva Skupštine opštine Višegrad smatra današnju prvu sjednicu pokušajem, dok je 11 odbornika nastavilo sa radom i izborom rukovodstva i radnih tijela zakonodavne vlasti Višegrada.\nNačelnik opštine Višegrad Mladen Đurević rekao je da će podnijeti žalbu na sve donesene odluke relevantnim ministarstvima i institucijama kako bi se utvrdila ustavnost i zakonitost tih odluka.\n„Ukoliko ministarstva i institucije daju mišljenje da je sve urađeno mimo zakona, poslovnika i Statuta, uputićemo apel Ustavnom sudu BiH za konačno mišljenje“, istakao je Đurević.\nOdbornik Saveza nezavisnih socijaldemokrata Višegrad Darko Andrić smatra da je ova sjednica neregularna, jer je, prema njegovim riječima, nastariji odbornik u novom sazivu sa svim ovlašćenjima predsjednika Skupštine opštine konstatovao da sjednica nije zakazana po procedurama, poslovniku i Statutu opštine Višegrad.\nNovoizabrani predsjednik Skupštine opštine Višegrad Muamer Sofović očekuje dobru saradnju sa izvršnom vlašću, te dodao da je današnja sjednica održana u skladu sa zakonom.\n„Ukoliko neko smatra da nije, postoje nadležne institucije koje će procijeniti da li je sve proteklo u skladu za zakonskim procedurama“, istakao je Sofović.


Putin i Šojgu se odmarali u tajgi (video) - 30.09.2018, Sputnik Srbija\nPredsednik Rusije Vladimir Putin proveo je subotu odmarajući u tajgi u Hakasiji, saopštio je portparol predsednika Dmitrij Peskov. 30.09.2018, Sputnik Srbija\n© Sputnik / Vladimir Vяtkin / Uđi u foto-galerijuReka Veliki Kazir u Hakasiji\nPrema njegovim rečima, predsednik se zaustavio u Hakasiji na putu iz Dušanbea, gde je u petak održan samit lidera zemalja ZND.\nNakon kratkog odmora, predsednik je otišao u Soči, gde se završila 16. faza trke Formule 1 za Veliku nagradu Rusije. On je pobedniku Luisu Hamiltonu uručio pehar.\nOvo nije prvi predsednikov put na odmor u tajgi. U avgustu je Putin proveo vikend na Jeniseju u Tuvi sa ministrom odbrane Rusije Sergejom Šojguom i direktorom FSB-a Aleksandrom Bortnikovom.\n27 Avgust 2018, 17:36\nPredsednik je šetao po planinama, sakupljao pečurke i vozio se čamcem po Jeniseju.\nProšlog leta Putin je dva dana proveo u Sibiru, gde se bavio podvodnim lovom i ribolovom. Kako je tada saopštio Peskov, Putin je dva sata lovio štuku u planinskom jezeru. Predsednik je tada na odmoru bio sa Šojguom, predsednikom Tuve Šolbanom Kara-oolom i predsednikom Hakasije Viktorom Ziminom.\nPredsednik Tuve tada je istakao da Putin svake godine dolazi u Tuvu.


"Međedović je upoznala predsjednika SO sa činjenicom da se sklonište dominantno finansira od međunarodne solidarnosti, premda bi po Istambulskoj konvenciji te obaveze trebalo da preuzme država", stoji u saopštenju za javnost\nPovodom Međunarodnog dana borbe protiv nasilja nad ženama Nemanja Vuković, predsjednik Skupštine opštine (SO) Nikšić, posjetio je SOS sklonište za žene i djecu žrtve nasilja.\nNataša Međedović, izvršna koordinatorka SOS telefona Nikšić, istakla je da je sklonište u Nikšiću među najboljima u Evropi, te da osim smještaja njegovim korisnicima pruža podršku na više nivoa, uključujući i psihološko savjetovanje.\n"Međedović je upoznala predsjednika SO sa činjenicom da se sklonište dominantno finansira od međunarodne solidarnosti, premda bi po Istambulskoj konvenciji te obaveze trebalo da preuzme država", stoji u saopštenju za javnost.\nVuković se zahvalio Međedović i njenim saradnicama na ogromnom trudu koji u kontinuitetu ulažu kako bi pomogle najranjivijim kategorijama društva, i, kako se navodi, istakao spremnost lokalnih vlasti da se uključe i pronađu najbolji model podrške radu skloništa.\n"Apostrofirajući činjenicu da je nasilje nad ženama prije svega kršenje elementarnih ljudskih prava, sagovornici su se saglasili u ocjeni da bi u interakciji vlasti, NVO sektora i zainteresovanih pojedinaca trebalo potražiti adekvatno rješenje koje bi žrtvama pružilo odgovarajuću zaštitu", zaključuje se u saopštenju.\nNemanja VukovićNikšićSOS sklonište za žene i djecuNataša Međedović


Upućen poziv firmama za realizovanje dualnog obrazovanja - RTV Santos\nUpućen poziv firmama za realizovanje dualnog obrazovanja\nPrivredna komora Srbije raspisala je poziv za učešće firmi i kompanija u dualnom obrazovanju. Poziv je aktuelan do 30 novembra. Prednosti dualnog obrazovanja su velike, a korist imaju učenici i firme u kojima se sprovodi praksa.\nDualno obrazovanje je model stručnog obrazovanja u kojem učenik uči na dva mesta: u školi i u kompaniji.\nKompanije se u dualno obrazovanje uključuju kroz proces planiranja upisa u srednje škole. Aktivnosti u vezi sa planiranjem upisa započinju u novembru tekuće za narednu školsku godinu. Kompanije koje su zainteresovane za uključivanje u dualno obrazovanje više informacija mogu dobiti slanjem upita na adresu elektronske pošte obrazovanje@pks.rs i na sajtu dualnoobrazovanje.rs.\nPrethodnoBerba spanaća na imanju poljoprivrednog gazdinstva “Čikoš” (VIDEO)\nSledećePromocija najnovijeg Šerbedžijinog albuma „Ne okreći se, sine“


Dejstvovala 31 protivgradna stanica, ispaljeno 67 raketa @ InfoBijeljina \nBIJELJINA - U Republici Srpskoj prethodnog dana dejstvovala je 31 protivgradna stanica i ispaljeno ukupno 67 protivgradnih raketa, saopšteno je iz preduzeća "Protivgradna preventiva Republike Srpske".\nProtivgradne rakete ispaljene su juče od 14.33 do 18.18 časova i to na području Bijeljine 16, Brčko distrikta 14, Zvornika 10, Srpca šest, Dervente, Doboja i Srebrenice po pet, Prijedora četiri, te Ugljevika dvije.\nU saopštenju se dodaje da su jučerašnje nestabilnosti premašile očekivane vrijednosti na osnovu prognostičkih modela i da su najjači konvektivni procesi locirani u istočnom i centralnom dijelu Srpske.\nU zapadnom dijelu Republike Srpske su radili prizemni generatori od 13.00 do 15.00 časova.\nUz olujne vjetrove, kratkotrajna sugradica registrovana je na nekoliko lokacija na području Bijeljine i Brčko distrikta, a pojava grada na području Srebrenice, Doboja i na jugu bijeljinske regije, navodi se u saopštenju.\nProtivgradna preventiva do sada je dejstvovala 24 puta u sezoni, a utrošeno je ukupno 1.014 raketa.\nNajpriznatiji svjetski koncertni izvođač akademske harmonike Jurij Šiškin iz Rus ...\nDesetogodišnji Bijeljinac svira Mocarta i Betovena\nKENGURA TRAŽI CIJELA SEMBERIJA: Porodica Tanasić iz Bijeljine moli za informacije o svom odbjeglom Kokiju, u potrazi i stari i mladi


Prekinut najveći poznati botnet - zaraženo više od milion računara - BIGportal.ba\n8 Decembra, 2021 8 Decembra, 2021 028\nGoogle je objavio da je nedavno prekinuo operacije ogromne mreže računara, koji su inficirani Glupteba malverom.\nKompanija procenjuje da je malver zarazio približno milion Windows PC uređaja na globalnom nivou, što ga čini jednim od najvećih botnetova do sada.\nBotnet predstavlja mrežu računara, ili uređaja povezanih preko interneta, koji su zaraženi malverom pod kontrolom jednog entiteta.\nU ovom slučaju, Google je pratio Glupteba malver do bar dva korisnika koji su bili stacionirani u Rusiji. Kompanija je najavila da će ih tužiti, čime planira da postavi standard, oteža rad botnet operatorima i spreči razvoj budućih aktivnosti.\nGoogle ističe da je primećeno da je mreža uspevala da preuzme i do 1000 računara dnevno. Malver, koji dodaje PC u Glupteba botnet, uobičjeno je skriven iza sumnjivih sajtova koji nude besplatan softver.\nPrema navodima Google-a, Glupteba operatori su koristili malver za krađu ličnih podataka korisnika, rudarenje kriptovaluta i za druge internet radnje preko inficiranih uređaja.\nKako javljaju mediji, hakeri su koristili i neke Google servise za distribuiranje malvera. Kompanija je suspenovala više od 1000 naloga koji su korišćeni za širenje Gluptebe.\nGoogle ističe da je, u koordinaciji sa provajderima internet usluga, uspeo da prekine botnet ali upozorava da je za sada ta akcija samo privremena. Glupteba koristi blockchain tehnologiju i zaštićena je od kompletnog gašenja.


Microsoft opet nije ispravio bezbednosni propust u Windowsu na vreme\nTema: Microsoft opet nije ispravio bezbednosni propust u Windowsu na vreme\n26.02.2017, 21:50 #1\nMicrosoft opet nije ispravio bezbednosni propust u Windowsu na vreme, Google objavio detalje o bagu\nMicrosoft se ponovo našao u neprijatnoj situaciji zbog toga što nije stigao da ispravi bezbednosni propust na vreme.\nPo drugi put za poslednja tri meseca, inženjeri kompanije Google objavili su informacije o bagu u operativnom sistemu Windows, ne sačekavši da Microsoft ispravi bezbednosni propust koji su otkrili, a koji utiče na različita izdanja Windowsa, od Windows Vista Service Pack 2 do najnovijeg Windows 10.\nU pitanju je propust u Windows GDI (Graphics Device Interface) (gdi32.dll). Ovaj propust utiče na sve programe koji koriste ovu biblioteku, i ako se iskoristi, može omogućiti hakerima krađu informacija iz memorije.\nPrema informacijama koje je objavio Googleov Project Zero tim, bag je bio deo većeg paketa bagova koji su otkriveni u martu prošle godine i ispravljeni tri meseca kasnije, kada je Microsoft objavio MS16-074.\nMateus Jurčik, Googleov inženjer koji je otkrio ove bagove kaže da su zakrpe koje je Microsoft tada objavio bile nedovoljne, i da su neki od propusta koje je on prijavio bili neispravljeni.\nPosle naknadnih ispitivanja, Jurčik je ponovo 16. novembra poslao izveštaj o bagovima Microsoftu, koji nije uspeo da ih ispravi u roku od 90 dana koji Google ostavlja proizvođačima softvera pre nego što objavi informacije o bagu.\nOvo je drugi put u poslednja tri meseca da je Google po isteku roka od 90 dana istupio protiv Microsofta. Isto se dogodilo i u novembru prošle godine kada je Googleov Project Zero tim objavio detalje o 0-day propustu koji je koristila grupa APT28. To se dogodilo deset dana pre nego što je Microsoft objavio novembarsko izdanje zakrpa.\nTada su iz Googlea rekli da su preduzeli ovaj korak da bi omogućili korisnicima da se zaštite dok Microsoft ne objavi zakrpu.\nTada je izvršni potpredsednik MicrosoftaTeri Majerson nazvao Googleov potez "razočaravajućim" jer je doveo u opasnost korisnike.\nMajerson sada ne može da kaže isto, jer je Google objavio detalje o propustu 14. februara, na dan kada je Microsoft trebalo da objavi februarske zakrpe.\nMeđutim, Microsoft je odložio njihovo objavljivanje do sledećeg meseca, navodeći kao razlog problem koji se javio u poslednjem trenutku a koji bi mogao da utiče na neke korisnike.\nGoogleova odluka je samo bila direktan odgovor na Microsoftovu nameru da ne isporuči nijedno ažuriranje ovog meseca.\nPrema rečima Jurčika, propust koji Microsoft nije ispravio, CVE-2017-0038, omogućava napadačima da čitaju sadržaj memorije pomoću malicioznih EMF fajlova. Loša vest je da EMF fajl može biti sakriven u drugim dokumentima.\nOzbiljnost ove vrste napada zavisi od toga gde se EMF fajl izvršava u memoriji, i koja vrsta podataka se tu nalazi.\nGoogleov inženjer nije dao savet korisnicima kako da se zaštite od ovakvih napada. Korisnici Windowsa ostaće podložni napadima do 15. marta, kada Microsoft planira da objavi i februarska i martovska ažuriranja za bezbednosne propuste. Korisnici Windowsa ne treba da paniče, jer je hakerima potreban fizički pristup uređaju da bi iskoristili propust.\nIstog dana kada je Jirčik objavio informacije o ovom propustu, drugi članovi Google Project Zero tima objavili su informacije o 16 drugih bezbednosnih propusta koje je Microsoft ranije ispravio u Windows NVIDIA Driver.


Odobreno izručenje Kima Dotkoma SAD-u\n► Odobreno izručenje Kima Dotkoma SAD-u\nVisoki sud Novog Zelanda odlučio je danas da osnivač sajta za skladištenje i razmenu fajlova Megaaploud (Megaupload) Kim Dotkom (Dotcom) može da bude izručen Sjedinjenim Državama gde ga terete za pronevere.\nVisoki sud je time potvrdio odluku nižeg suda iz decembra 2015, a advokati Kim Dotkoma, koji je nemački državljanin i čije pravo ime je Kim Šmic, odmah su najavili novu žalbu na odluku Visokog suda.\nOdluka je doneta pet godina od kad su SAD zatvorile Kimov vebsajt i podnele tužbu za zaveru, iznudu i pranje novca protiv njega i još troje njegovih kolega.\nKim Dotkom koji živi na Novom Zelandu borio se protiv izručenja u slučaju koji je rešavan neverovatnom sporošću.\nOva odluka neće biti poslednja jer će verovatno biti uložena žalba Vrhovnom sudu Novog Zelanda, što bi moglo da traje još godinu ili dve.\nAmerički tužioci procenjuju da je Megaaplud sajt ubrao najmanje 175 miliona dolara, uglavnom od ljudi koji su preko njega ilegalno skidali muziku, televizijske emisije i filmove.\nOkružni sud Novog Zelanda je 2015. presudio da Kim Dotkom i drugi, mogu da budu izručeni SAD-u po tim optužbama. Tu presudu je viši sud danas potvrdio.\nKim Dotkom je rođen u Nemačkoj i vodio je ekstravagantan način života. Uhapšen je 2012. u dramatičnoj policijskoj raciji na njegovu vilu posle odluke SAD da zatvori njegov sajt.\nUbrzo posle toga izašao je iz zatvora uz kauciju, objavio muzički album, otvorio novu kompaniju za deljenje fajlova nazvanu Mega, i pokrenuo političku partiju koja je neuspešno učestvovala na novozelandskim izborima 2014.godine\nkim dotkom /\nNovi slučajevi koronavirusa na Novom Zelandu nakon 102 dana\nPremijerka Novog Zelanda Džasinda Ardern izjavila je danas da su nakon 102 dana registrovana četiri nova slučaja zaraze koronavirusom u Oklandu, a izvor zaraze je nepoznat.


SLATKE MUKE ZA REPREZENTATIVCA: Italijanski giganti u redu za Srbina! (FOTO)\nMiloš Veljković još nije završio borbu za opstanak u Bundesligi, a naredne sezone bi mogao da igra u Ligi šampiona.Tako bar tvrde nemački mediji, koji povremenog reprezentativca Srbije dovode u vezu sa dva velika italijanska kluba, Lacijom i Interom.\nMogao bi da bude iznenađenje prelaznog roka... Tako bar tvrde nemački mediji, koji povremenog reprezentativca Srbije dovode u vezu sa dva velika italijanska kluba! Još uvek ne znamo kakva će biti sudbina Verdera iz Bremena, tima koji je završio sezonu na 16.\nNOVI SRBIN STIŽE U LACIO: Zlatni orlić pred transferom karijere!\nZlatni "orlić" ima ugovor sa Verderom do leta 2022. godine Miloš Veljković je srpski štopert koji već godinama nastupa za nemački Verder . Tim iz Bremena je za sada izbegao ispadanje u Cvajtu, pa će uskoro igrati baraž za opstanak u Bundesligi, a uprkost tome rimski Lacio želi ...\nDefanzivac u prilici da zaigra vrhunski fudbal. U narednom izdanju Lige šampiona mogli bismo videti još jednog reprezentativca Srbije. Kako piše Bild, Inter i Lacio su zainteresovani za fudbalera Verdera Miloša Veljkovića.\nVeljković između Cvajte i Lige šampiona\nKako će izgledati tim Verdera u narednoj sezoni zavisi u mnogome od toga kakav će biti ishod baraža za opstanak u Bundesligi. Slavni klub sa Vezera u narednih sedam dana igra dva meča protiv trećeplasiranog iz Cvajte - Hajdenhajma, posle čega će definitivno biti poznato da li po ...\nHoće li Veljković sledeće sezone igrati LŠ? Italijanski velikani žele Srbina na leto\nIako je odbrana Verdera među najgorima u Bundesligi, partije srpskog defanzivca Miloša Veljkovića očigledno nisu prošle nezapažene u Seriji A! Prema navodima "Bilda", za usluge 24-godišnjeg Veljkovića zainteresovana su, ni manje ni više, dva tima koja će sledeće sezone igrati ...


OLAKŠANA PROCEDURA: Za upis prvaka u školu roditelji više ne prikupljaju dokumentaciju : Nadlanu.com\nOLAKŠANA PROCEDURA: Za upis prvaka u školu roditelji više ne prikupljaju dokumentaciju\nObjavljeno 23. feb 2021. / 11:00:39\nPrema podacima Republičkog zavoda za statistiku, u školu od 1. septembra kreće 66.864 prvačića, a njihov upis počinje od 1. aprila.\nPomoćnik ministra prosvete Milan Pašić kaže za Tanjug da je poslednjih nekoliko godina procedura upisa dece u školu olakšana, da roditelji više ne moraju da šetaju od šaltera do šaltera i prikupljaju dokumentaciju, već da se sve sada obavlja elektronski.\n- Škola automatski preuzima celokupnu dokumentaciju - izvod iz matične knjige rođenih, potvrda o prebivalištu, uverenje o pripremnom predškolskom programu, lekarski pregled - kaže Pašić.\nIstiče da roditelji koji na lekarski pregled vode decu u privatne ordinacije treba da uzmu potvrdu o pregledu i da je dostave školi.\nREPUBLIČKI ZAVOD ZA STATISTIKU: U Srbiji 2021. godine umrlo…\nPojašnjava da će poslednje nedelje marta preko portala eUprava roditelji moći da zakažu termin koji im odgovara za odlazak u školu kada će moći da završe sve - dete obavi razgovor sa psihologom ili pedagogom, koji procenjuju spremnost deteta za polazak u školu, a roditelji obave upis.\nZa roditelje koji žele da dete upišu u školu kojoj teritorijalno ne pripadaju u obavezi su da do 1. februara podnesu zahtev željenoj školi, a škola je u obavezi da do 30. aprila odgovori na zahtev roditelja.\nU prvi razred polaze deca rođena od 1. marta 2014. godine do 28. februara 2015. godine.\neUpravaMilan Pašićprvacirepublički zavod za statistikuupis prvakaupis u školu